KERANA SIMPATI - ATU DEDAH BANYAK KALI KENA 'SCAM', KINI HATI-HATI KONGSI AKTIVITI AMAL

"Saya dah banyak kali kena scam. Kalau ada yang hantar gambar anak dan beritahu hidup susah memang saya akan terus beri bantuan. Hati saya lemah bila tengok gambar kanak-kanak. Rasanya kalau dikira-kira sudah puluhan ribu ringgit saya kena tipu.

"Saya sedar apabila isteri juga menerima mesej sebegitu dan cara mereka mereka meminta bantuan sama sahaja," itulah kata pelawak Atu Zero yang mendedahkan pernah mengalami kerugian puluhan ribu ringgit akibat perbuatan scammer yang meminta wang di laman sosial, disebabkan rasa kasihan dan terlalu mudah percaya pada orang

Menurut Atu atau nama sebenarnya Sharid Kunal Doli Sharif, 30, hatinya mudah tersentuh jika ada mana-mana pihak yang meminta bantuan disebabkan kesukaran hidup terutamanya apabila melibatkan seorang anak kecil.

Klik untuk gambar besar

Atu memberitahu dia akan menerima mesej meminta bantuan setiap kali dia memuat naik gambar atau video melakukan kerja-kerja amal di media sosial. Justeru disebabkan itu, dia memilih untuk jarang berkongsi sebarang aktiviti harian kerana bimbang ada pihak yang mahu mengambil kesempatan terhadap dirinya.

"Isteri selalu cakap untuk kongsi apa sahaja aktiviti di media sosial. Bukannya untuk menunjuk tetapi sekadar berkongsi dan mungkin boleh jadi satu pengajaran kepada orang lain. Tetapi apabila saya kongsi, banyak pula terima mesej meminta bantuan dari orang yang tidak dikenali dan mungkin juga mereka adalah scammer," ujarnya.

Sementara itu, bercakap tentang perkembangan kerjaya, Atu kini terlibat sebagai salah seorang mentor dalam program terbaharu Raja Lawak Awesome yang bersiaran di saluran Awesome TV pada setiap hari Rabu pukul 9 malam.

Seronok dapat berkongsi ilmu dengan pelapis baharu dalam dunia persembahan, Atu bagaimanapun berharap mereka dapat mencari idea dan peluang sendiri apabila mula melibatkan diri dalam industri seni nanti.

"Bukan sahaja mengajar mereka, saya juga dapat belajar sesuatu yang baharu daripada mereka apabila berkongsi ilmu. Saya gunakan peluang ini sebaik mungkin untuk turunkan ilmu sebab sekarang ini kita semakin hilang pelapis dalam dunia lawak.

"Bagaimanapun saya tidaklah berikan semuanya sebab mereka juga akan jadi pesaing satu hari nanti. Biarlah mereka cari idea dan peluang sendiri suatu hari nanti," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MOLOT & DAHI JENDUL MAMA PUNYA" - ELLY MAZLEIN TAK KECIL HATI

Penyanyi dan pelakon Elly Mazlein yang baru-baru ini meluahkan rasa gembiranya apabila bekas suaminya, Azmi Hatta datang menjenguk anak mereka, Putri Sara Sefhia di rumah.

Dalam pada itu, pelakon Faye Kusairi juga turut berterima kasih kepada Elly dan berharap dapat bertemu dengan Elly suatu hari nanti.

Sebelum ini, Elly dilihat merahsiakan wajah anaknya daripada tatapan umum. Namun selepas pertemuan tersebut, akhirnya Elly kongsikan wajah comel anak tunggalnya di laman Instagramnya.

Rata-rata peminat memuji kecomelan wajah Sephia yang kini berusia 2 tahun 3 bulan. Tidak kurang juga ada yang mengatakan wajah Sephia saling tidak tumpah seperti bapanya.

Klik untuk gambar besar

Tidak melatah dengan komen tersebut, Elly memuatnaik gambar Sephia memberitahu dia tidak berkecil hati jika ada pihak mengatakan wajah anaknya itu seiras bapanya.

Elly juga sempat berseloroh dengan mengatakan mulut dan dahi jendul anaknya itu mempunyai raut wajahnya.

Apa pun diharap semoga ikatan hubungan mereka anak beranak berkekalan hingga ke akhir hayat. Buang yang keruh ambil yang jernih.

www.myartis.com / Sumber: Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


EDRY KRU BERUBAH BUKAN KERANA BOTOX

Edry Abdul Halim menafikan gosip bahawa wajahnya mendapat suntikan botoks untuk kelihatan muda dan tampan sebagaimana artis barat.

Anggota kumpulan KRU itu berkata demikian bagi menyangkal khabar angin tersebut yang kini berlegar di alam maya. Menurut Edry, gosip berkenaan langsung tidak mempunyai asas yang kukuh dan dia enggan melayan cerita tidak benar tentangnya.

"Jika benar saya buat sebarang perubahan pada wajah sudah tentu kini saya kelihatan seperti Brad Pitt dan Yusry tidak lagi menjadi anggota KRU yang paling kacak.

"Khabar angin itu sama sekali tidak benar dan saya tidak akan melayan cerita yang tidak masuk akal seperti itu," jelasnya ketika ditemui media di Restoran Full House, semalam.

Edry dulu dan sekarang...

Dakwa Edry yang kini turut menyertai kumpulan Mojo, dia tidak mempunyai niat untuk berselindung atau berpura-pura dalam masalah ini. Oleh yang demikian, dia menganggap cerita yang diperbesarkan itu (penggunaan botox) adalah tidak masuk akal.

"Jika benar saya lakukan sebarang perubahan pada wajah, saya sendiri akan dedahkan perkara itu kepada umum dan tiada apa yang perlu saya sorokkan," katanya sambil ketawa.

Menurut Edry, perubahan wajahnya itu kemungkinan disebabkan dia aktif bersenam serta melakukan aktiviti yang menyihatkan tubuh badan. Malah perubahan gaya rambut turut membuatkan dia kelihatan berbeza pada pandangan ramai.

"Saya tidak rasa ada apa-apa perubahan pada wajah saya kerana jika buat perbandingan dengan gambar lama dan terkini tiada beza tapi ada orang kata saya nampak lebih muda mungkin kerana gaya rambut yang sentiasa berbeza dan kesan senaman konsisten yang saya lakukan," ujarnya.


GADIS SIAM ISTERI CICO??

Inilah Elle @ Nur Fuziana gadis Siam, yang didakwa sebagai Isteri Cico Harahap. Eh.. eh! Ye ke dah nikah Cico? Kalau betul, bagus lah... moga bahagia hingga ke anak cucu..!! Dalam hal ini, pasti Uji Rashid yang paling gembira kerana menerima menantu cantik dari seberang...!(\__/)(='.'=)(")_(")myartis 2008


TAHNIAH - AKHIRNYA JAMAL ABDILLAH NIKAH KALI KEEMPAT

"YA, saya sudah bernikah," demikian pengakuan Datuk Jamal Abdillah, 58, mengenai berita tersebut melalui Whatsapp hari ini.

Difahamkan, Jamal melangsungkan pernikahan kira-kira dua bulan lalu dengan gadis berusia 23 tahun berasal dari Kulim, Kedah.

"Betul, saya dah nikah. Cukup setakat itu. Tak perlu tanya lebih-lebih," tambah Raja Pop itu yang enggan mengulas lanjut mengenai pernikahan tersebut.

Menurut sumber, majlis perkahwinan Jamal itu hanya dihadiri keluarga terdekat kedua-dua belah pihak.

Dengan pengakuan itu, ia merupakan perkahwinan kali keempat buat penyanyi lagenda itu selepas bercerai dengan Fatimatuzahra Samad pada 15 Mei 2007.

Untuk info, perkahwinan pertama Jamal ialah dengan Basariah Abdul Latiff pada 1988.

Selepas bercerai dengan Basariah pada 1996, Jamal berkahwin buat kali kedua dengan Intan Noraina Mohd Yusof pada 2001 dan dikurniakan seorang anak iaitu Osama Yamani.

Bersama Fatimatuzahra, Jamal dikurniakan seorang anak, Ahmad Zaki Yamani.

Terdahulu ketika ditanya mengenai majlis kesyukuran yang berlangsung di kediamannya di Shah Alam, kelmarin, kata Jamal ia sebenarnya majlis tahlil untuk arwah ibu dan bapanya dan bukan majlis sempena pernikahannya.

"Ia adalah majlis tahlil untuk arwah ibu dan bapa saya, doa selamat sempena menyambut Ramadan dan berpindah ke rumah baru," ujarnya dipetik sebagai berkata pada Harian Metro.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


HAYAT AZEAN IRDAWATY HINGGA OKTOBER?

Ajal maut adalah ketentuan Allah! Namun siapa yang tidak sedih apabila sudah diberitahu lebih awal bahawa hidup mereka tidak lama di dunia ini? Begitulah yang berlaku terhadap pelakon berbakat besar Azean Irdawaty yang mendakwa dia hanya mempunyai tempuh 2 tahun (bermula 2008) sahaja lagi untuk hidup!Jika telahan doktor yang meneliti kes barahnya itu benar, maka kemungkinan besar hayat Azean hanya sekitar Oktober 2010 ini sahaja. Ditambah pula dengan masalah anaknya Khaireyll Benjamin Ibrahim atau Benjy, 33, yang dihantar ke pusat Pemulihan Akhlak Muar, Johor, membuatkan perasaan Azean bertambah hancur dan berkecai.Berikutan itu, Azean sempat mengirim sms kepada rakan media bagi meluahkan apa yang dirasanya selama ini. Berikut disiarkan SMS tersebut yang tidak disunting sebagai pengetahuan kita bersama.Salam,Kenapa begini zalim terhadap Kak Yan? Arahan ditandatangi pada tengahari Selasa, 4 Mei 2010. Kenapa tak bagitau Kak Yan awal agar boleh Kak Yan berjumpa anak Kak Yan sekali lagi sebelum dia dibawa ke Muar?Pukul 3 petang hari Rabu, 5 Mei semalam, baru dapat keizinan untuk pergi menghantar ubat-ubat asma dan darah tingginya (untuk Benjy) . Mesti sampai sebelum habis waktu kerja pukul jam 4 petang. Kenapa tak boleh bagi izin awal sikit.Kak Yan bergegas ke Muar dan tiba pukul 5 kerana mencari tempatnya lagi. Kami tak dapat berjumpa Benjy. Kak Yan diberitahu boleh datang lagi pada hari lain, tapi perjumpaan hanya melalui intercom, dipisahkan di antara dinding skrin.Dan tak dibenarkan membawa sebarang makanan  masakan sendiri, walaupun pada bulan puasa atau hari raya selama 2 tahun tempoh tahanan berjalan. Kak Yan faham tentang syarat-syarat itu yang terpaksa diturut oleh pihak pusat tahanan. Itu prosidure untuk semua tahanan.Tapi, yang kak Yan tak faham, kenapa tak bagitau kak Yan awal, sebelum bawa anak kak Yan pergi pagi semalam. Arahan tahanan ditandatangani tengahari. Kak Yan masih sempat berjumpa Benjy, untuk kali terakhir dia cium tangan ibunya. Untuk kali terakhir Kak Yan nak peluk, cium anak kak Yan. Kenapa tak bagitau?Kalau betul cakap doktor yang Kak Yan hanya ada sehingga Oktober tahun ini sebelum kalah dengan kanser yang dah sampai ke peringkat 4 ni, adakah ini bermakna Kak Yan tidak akan berkesempatan menyentuh anak Kak Yan lagi? Atau, untuk dia menjamah masakan ibunya lagi?Sejak Februari 2009, Kak Yan menghentikan semua rawatan di hospital kerana dah tak mampu. Kak Yan hanya mengamalkan rawatan Syifa Al-Hidayah iaitu surah Al-Quran.Kak Yan memang tak tunjukkan pada orang yang Kak Yan masih sakit dan tak mengisytiharkan apa yang seorang doktor pakar (bukan dari Kak Yan) beritau Kak Yan pada Oktober 2008 .Setelah examine gambar-gambar X-Ray kak Yan disaksikan 2 orang kawan rapat Kak Yan bahawa Kak Yan hanya ada 2 tahun lagi. Kak Yan tak bercerita sebab pertama, tak nak percaya cakap dari doktor sebab ajal maut Tuhan yang tentukan.Kedua, Kak Yan tak mau bercerita yang negatif kepada orang ramai sebab itu Kak Yan tabahkan hati dan tersu menjalani hidup ini tanpa mengalah. Biar Kak Yan berdoa saja.Tapi sebenarnya sejak stress dengan kes ini, sememangnya symptom- simptom yang Kak Yan kenal benar sebelum ni Kak Yan dah mula rasa, setiap hari. Kak Yan tetap berdoa, disembuhkan dan dipanjangkan umur.Tapi...jika sekiranya kanser jenis cerb-2+VE yang sememangnya disahkan jenis agresif ini kalahkah Kak Yan sebelum Benjy habis tempoh 2 tahun, adakah ini bermakna kami anak beranak telah pun dipisahkan sebelum Tuhan memisahkan kami?Kenapa begini zalim? Selama 36 tahun Kak Yan berbakti kepada masyarakat melalui tenaga dan bakat kurniaan Tuhan, Kak Yan kononnya diminati dan disanjungi. Sekarang, apa dia jenayah yang Kak Yan lakukan sehingga hak Kak Yan sebagai ibu dirampas begitu kejam?Kak Yan cuma minta memeluk anak Kak Yan sekali saja lagi, menyuap nasi dengan lauk kegemarannya sekali saja lagi. Lepas tu, ambillah dia. Kurunglah, kalau mau. Tapi, janganlah diperlakukan begini kepada Kak Yan. Masing-masing ada ibu, ada anak.Tolonglah. Kasihanilah Kak Yan.Azean... tetap tabah hadapi dugaan!(\__/)(='.'=)(")_(")www.myartis.com 2010


AKUI BERSEDIH : SAYA KURUS SEBAB TAK MAKAN MALAM - FASHA SANDHA

Meskipun mengaku yang dia sedang bersedih, namun Fasha Sandha sebaliknya menafikan yang kesedihannya itu menyebabkan dia kini semakin kurus.

"Jangan salah anggap bahawa saya kurus kerana bersedih. Saya kurus kerana tak makan malam.

"Ya betul, memang saya sedang bersedih. Tetapi saya seorang wanita yang tabah dan kuat. Saya tidak akan tunjukkan kesedihan saya. Sebagai wanita jangan jadikan alasan bersedih untuk menjadi 'serabai' dan tidak terurus.

"Kehidupan perlu diteruskan. Sebagai wanita kita harus berdikari setiap waktu," jelasnya dipetik sebagai berkata.

Malah ketika hadir baru-baru ini di majlis perkahwinan Kavita Sidhu dan suaminya, Roberto Guiati, Fasha yang hadir tanpa Jejai sempat mengelak soalan mengenai rumahtangganya.

Fasha yang ketika itu duduk bersebelahan dengan Pengarah Urusan Nouvelle Visages, Rita Datuk Susilawati, tetap mengunci mulut walaupun kerap diajukan soalan panas oleh media.

"Saya tak makan malam, saya gantikan dengan kolagen Seputeh Salju. Ia bukan sahaja menjadikan kulit saya lebih cantik, malah perut saya sentiasa kenyang.

"Saya minum dua kali sehari," katanya seolah mahu mengalihkan perhatian.

Untuk rekod, Fasha dan Jejai berkahwin pada April tahun 2012 dan dikurniakan dua orang cahaya mata bernama Putra Rayfal dan Raysha Jemyma.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMAN FITNAH: 7 DISEMBER INI - SHILA HAMZAH BERI KETERANGAN

Pada 7 Disember ini, penyanyi Shila Amzah atau nama sebenarnya Nurshahila Amir Amzah akan memberi keterangan dalam kes saman yang difailkannya terhadap seorang wartawan hiburan dan dua pihak lain berhubung penerbitan artikel berunsur fitnah yang disiarkan dalam akhbar Kosmo! pada 17 September 2014.

Perkara itu dimaklumkan peguam Mahendra Kumar kepada pemberita selepas perbicaraan kes saman penyanyi itu di hadapan Hakim Mahkamah Tinggi Datuk Rosnaini Saub hari ini.

Turut hadir bapa penyanyi berkenaan ND Lala atau nama sebenarnya Amir Amzah Salleh dan ibu Nurshahila, Fauziah Sarman.

Nurshahila dan syarikatnya, Shila Amzah Entertainment Berhad selaku plaintif memfailkan saman pada 16 Januari lepas dengan menamakan wartawan hiburan akhbar Kosmo! Maliah Surip, pengarang akhbar itu dan penerbit akhbar berkenaan Utusan Melayu (Malaysia) Berhad sebagai defendan pertama hingga ketiga.

Dalam pernyataan tuntutan itu, Nurshahila mendakwa Maliah telah menulis beberapa artikel yang diterbitkan dalam akhbar Kosmo! antara lain mengaitkan konsert "Shila Amzah-Love Live in Malaysia" di Mega Star Arena di sini pada 13 September 2014 ditaja oleh syarikat judi terbesar di negara ini dan beliau juga dikatakan memperlekehkan media Melayu.

Nurshahila mendakwa, artikel itu ditulis berikutan terdapat satu status yang dimuat naik dalam laman web Instagram menggunakan nama akaun "Shilaamzah_photography" pada 15 September 2014, yang secara amnya memuji pihak media khususnya media berbahasa Cina kerana membuat liputan meluas berkenaan konsert itu.

Penyanyi itu yang pernah mewakili negara bagi menyertai pertandingan nyanyian 'Asian Wave Singing Competition' di China pada 2012, mendakwa beliau tidak mengetahui pemilik akaun Instagram itu dan pemilik akaun Instagram berkenaan tiada kaitan syarikatnya, Shila Amzah Entertainment.

Nurshahila berkata konsert itu dianjurkan bersama pihak Mega Ultimate Sdn Bhd dan tidak pernah wujud apa-apa tajaan wang daripada 'syarikat perjudian nombor satu Malaysia' seperti yang dinyatakan dalam aktikel berkenaan.

Plaintif mendakwa artikel itu yang ditulis wartawan berkenaan membawa maksud bahawa beliau seorang yang tidak bermoral kerana sanggup mengenepikan kepercayaan agama serta budaya untuk mendapat tajaan wang yang tidak halal untuk menjayakan konsertnya, bersifat rasis dan tidak sensitif kepada bangsa sendiri iaitu bangsa Melayu.

Oleh itu, kedua-dua plaintif menuntut satu perintah injunksi bagi menghalang kesemua defendan daripada mengulangi atau menerbitkan semula aktikel yang serupa selain memohon perintah supaya kesemua artikel itu ditarik balik.

Kedua-dua plaintif juga memohon ganti rugi am, ganti rugi pampasan, ganti rugi tambahan, kos serta relif lain yang difikirkan sesuai oleh mahkamah.

Peguam M. Reza Hassan mewakili kesemua defendan.

Sumber: BERNAMA

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MULA PROSES PANTANG TANPA BABY - RAJA FARAH TABAHKAN DIRI

Kita semua sedia maklum mengenai pelakon Raja Farah Raja Aziz yang mengalami keguguran ketika kandugannya berusia dua bulan.

Menerusi laman Instagram, Raja Farah telah meluahkan rasa sayu setelah mengalami keguguran beberapa hari sebelum menyambut Syawal.

"Bermulalah proses berpantang untuk saya.. tapi kali ni tanpa baby...😔.. Sedih... memang Amat sedih... tapi saya kena tabah.. Allah dah merancang sebaik-baiknya untuk saya....," tulisnya sayu.

Bagaimanapun, ibu kepada seorang anak itu tetap akur dengan ketentuan ilahi dan menganggap perkara itu mempunyai hikmah tersendiri.

"Gugur ketika kandungan 2 bulan.. mungkin kerana terlalu sibuk dengan baking & uruskan booth... takpelah... belum rezeki untuk Imran dapat adik.. 🙂.

Doakan saya cepat sembuh tubuh badan & semangat saya ye? Terima kasih semua....," katanya.

Untuk rekod, Raja Farah dan Iskandar bernikah pada 6 September 2015. Hasil perkahwinan tersebut, pasangan ini dikuniakan seorang anak lelaki bernama Imran Iskandar.

www.myartis.com / Sumber: Astro Gempak & Raja Farah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BILA ALIF STAR TERIMA SURAT CINTA, 'DILAMAR' BUDAK 8 TAHUN

"Surat cinta. Hello, Alif Satar. Saya cintakan awak, awak pelakon. Saya nak kahwin dengan awak, Alif Satar," demikianlah surat ditulis kanak-kanak perempuan, Humaira berusia 8 tahun buat penyanyi dan pelakon Alif Satar yang menerima komen dimana rata-rata netizen menyifatkan sebagai mencuit hati.

Menerusi perkongsian sepupunya, Shah, Humaira meminta bapanya untuk menyampaikan surat tersebut ketika solat Jumaat. Shah juga memberitahu, Humaira menerima ucapan hari jadi istimewa daripada artis kesayangannya itu minggu lalu sehingga menyebabkan kanak-kanak itu terlalu teruja sehingga meluahkan isi hati untuk berkahwin.

Foto yang dimuatnaik tersebut mendapat lebih 7,900 ulang kicau (retweet) dan tanda suka (like) sebanyak 7,300 di laman sosial. Menerusi perkongsian tersebut, penyanyi lagu 'Sesungguhnya 2019' itu dilihat sudah menerima surat tersebut ketika berada di masjid pada Jummat.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF ISU KOMEN "UGA UGA" - ZYNAKAL AKUI TIADA NIAT PERSENDA BUDAYA SARAWAK

"Saya ingin memohon maaf kepada semua rakyat Malaysia, terutamanya warga Sarawak yang terasa dengan komen saya. Disini saya ingin menjelaskan tentang komen tersebut, saya tiada niat untuk persenda budaya orang Sarawak, niat saya hanya mempersendakan Yonnyboii sahaja. Saya harap maaf saya diterima oleh anda semua. Saya juga harap benda ini tidak akan berulang lagi, kamek sayang kitak.

"Tiada niat langsung untuk mempersendakan pakaian atau adat warga sarawak, maaf jika komen saya menyakiti hati kalian dan maafkan saya🙏🏻❤ all love all peace," demikian kata penyanyi Zynakal yang tampil membuat permohonan maaf secara terbuka menerusi laman Instagram miliknya semalam, selepas dikecam teruk susulan tindakannya didakwa memerli budaya Sarawak.

Melihat pada perkongsian tersebut, Zyanakal berkata dia tiada niat untuk mempersendakan budaya dan adat Sarawak, sebaliknya hanya bergurau dengan rakannya, penyanyi Yonnyboii.

Klik untuk gambar besar

Tambah Zynakal lagi, dia memohon maaf seandainya gurauannya itu menyakitkan hati mana-mana pihak serta berharap permohonan maafnya itu dterima semua warga Sarawak.

Terdahulu, Zynakal ada meninggal komen "Uga-uga" di perkongsian Yonnyboii yang seakan-akan menyamakan budaya Sarawak seperti orang zaman batu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIGA LAWAK SUPERSTAR AKHIR - SIAPA LAYAK JADI JUARA?

Pasukan manakah yang layak digelar juara dalam pentas akhir Liga Lawak Superstar musim 2 kali ini? Ini kerana, Kami Tuan Rumah dan Melodrama, masing-masing harus berentap lagi bagi menentukan kehebatan pada pusingan pertama pentas akhir.

"Pada mulanya kami bersetuju bahawa hanya dua pasukan sahaja layak dibawa ke pentas akhir, namun disebabkan markah Melodrama dan Kami Tuan Rumah yang serupa... maka kami membenarkan dua pasukan ini menentukan nasib mereka di pusingan pertama di pentas akhir 9 November ini," kata Pengurus Besar, Kumpulan Pengurusan Jenama TV3, Siti Nurlisia Mohd Nadzri.

"Kami ingin melihat pasukan Kami Tuan Rumah dan Melodrama diberikan peluang yang adil untuk membuktikan bakat mereka untuk berjenaka sebelum meneruskan persaingan seterusnya dengan pasukan Muka Cari Makan pada malam tersebut," tambah Siti lagi

Seandainya Kami Tuan Rumah dan Melodrama berjaya mencuri tumpuan undian juri awam dan juri profesional, mereka akan bersemuka pula dengan kumpulan Muka Cari Makan yang telah layak lebih awal.

Apa yang pasti, juara akan membawa pulang hadiah wang tunai RM200,000. Hanya yang kreatif dan menampilkan persembahan mantap sahaja akan dinobatkan sebagai juara pada pentas akhir nanti.

Oleh itu, jangan lupa saksikan pentas akhir Liga Lawak Superstar musim 2 yang bersiaran langsung dari De Showroom, Bandar Sri Damansara pada 9 November ini, Ahad, jam 9.00 malam, di TV3.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AZWAN ALI: "ANAK DUA DAH MAMPUS, DAH RENTUNG..." - DSV LUAH KESAL

Menerusi sebuah video di akaun Instagram, usahawan dan penyanyi, Datuk Seri Vida atau mesra disapa DSV telah meluahkan rasa kesal terhadap tindakan pengacara Azwan Ali yang dianggap menghina cara kematian dua orang anaknya serta membakar minyak wangi yang diberikan olehnya.

Potongan kata-kata yang diungkapkan Azwan turut dimuatkan dalam video tersebut: "Go to hell! Pergi mampus denganmu! Anak dua dah mampus, dah rentung kau tak insaf-insaf! Padanlah kau kahwin je kau bercerai, kahwin je cerai," kata Azwan.

Menurut DSV, dia sedih kerana Azwan telah mengaitkan dua anaknya yang sudah meninggal dunia: "Saya rasa sangat sedih, kenapa anak saya yang telah tiada itu diperkotak katikkan, dikaitkan dengan kebakaran, bakar minyak wangi saya.

Klik untuk gambar besar

"Dia telah libatkan anak-anak yang telah pergi disebabkan tragedi kebakaran, saya tak boleh tidur disebakan stress, orang yang masih hidup boleh lagi kita minta maaf," ujarnya dalam video berkenaan.

Dalam pada itu, DSV turut tersinggung dengan Azwan yang menyentuh soal peribadinya yang telah gagal dalam rumah tangga: "Saya sangat terasa dia kata saya kahwin dan cerai, siapa dia untuk menghukum orang seperti itu," tambahnya.

Difahamkan, Azwan berbuat demikian akibat tidak berpuas hati dan mendakwa DSV tidak membayarnya setelah membuat kemunculan di sebuah acara yang dianjurkan usahawan itu. Namun setakat ini, isu pembayaran tersebut masih belum dijelaskan dengan terperinci dari pihak DSV.

www.myartis.com / Sumber & foto: Astro Gempak & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELARAN DATUK - BOY IMAN TANYA SEBAB KENAPA DITARIK

"Setakat ini saya belum menerima sebarang surat rasmi daripada Kerajaan Pahang berhubung penarikan balik darjah kebesaran. Saya tidak kecewa namun saya sendiri terkejut apabila dapat tahu daripada kawan-kawan media bukan daripada surat yang sepatutnya diberikan kepada saya melalui pihak istana.

"Saya rasa sedikit ralat kerana apa yang dilakukan tidak melambangkan kredibiliti atau protokol sedangkan saya sendiri tidak menerima sebarang surat rasmi daripada pihak istana sampai hari ini.

"Saya tak berani nak komen panjang. Saya tunggu sampai Jumaat ini kalau belum ada apa-apa surat istana atau SUK Pahang, saya sendiri melalui peguam saya akan tulis surat kepada pihak mereka.

"Sebab bagi saya, surat rasmi kepada mereka yang terlibat (ditarik balik darjah kebesaran) harus didahulukan sebelum memberi kenyataan media kepada wartawan," demikian kata pelakon dan usahawan, Boy Iman atau nama sebenarnya Norul Iman Abdul Rahman berhubung gelaran Datuk ditarik balik berkuat kuasa pada 1 Februari lalu.

Bagaimanapun, Boy Iman akui terkejut kerana dia mendapat tahu tentang perkara itu selepas dihubungi pihak media dan belum menerima sebarang surat rasmi berkenaan penarikan balik darjah kebesaran itu.

Dalam pada itu, Boy Iman berkata dia tidak akan teragak-agak untuk menulis sendiri surat kepada pihak Pejabat Setiausaha Kerajaan Negeri Pahang (SUK Pahang) untuk bertanyakan sebab gelaran itu ditarik balik.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPISAH & BERSATU - FADILAH MANSOR KINI TENANG

Kalau sudah jodoh tak ke mana!

Demikian jugalah halnya dengan Fadilah Mansor yang disahkan lafaz cerai oleh Mahkamah Rendah Syariah semalam. Lafaz cerai tersebut dibuat oleh bekas suaminya Mat London dua tahun lalu (28 September 2012)

Untuk info, mereka bernikah di Narathiwat, Thailand pada 18 Oktober 1989 dan telah dikurniakan dua cahaya mata iaitu Alia Farhani, 23 dan Faeesal Aswad, 20 tahun.

"Semuanya berjalan dan selesai dengan cara baik. Saya berpisah dengan baik. Bersyukur ke hadrat Ilahi. Masalah ini sudah selesai. Saya tak mahu ada perkara berbangkit. Saya rasa tenang kini," ujar Fadilah.

Klik gambar untuk size besar

Namun begitu, cinta Fadilah akhirnya berputik kembali apabila dia bertemu dengan penyanyi 60-an Datuk A Rahman Hassan dan bakal bernikah pada 25 Disember ini di Pusat Dagangan Dunia Putra (PWTC).

"Dia banyak mengajar saya daripada aspek syurgawi dan duniawi. Saya ini orangnya penakut tapi dia banyak ajar saya untuk berdikari. Dia tegur saya cara baik dan saya terima. Banyak benda saya tak tahu dia tunjukkan. Saya tak pandai itu dan ini, dialah yang bantu.

"Anak saya pun menerimanya dengan baik, begitu juga dengan anaknya. Malah keluarga sebelah arwah isterinya pun saya kenal baik. Malah sepanjang perkenalan kami pun, dia tahu status saya bergelar ibu tunggal.

"Gementar juga dengan peringkat umur sekarang nak naik pelamin lagi. Ia tak pernah berada dalam kotak fikiran saya pun selama ini. Sudah jodoh. Perasaan itu jadi bercampur baur. Ada seronok... ada segan. Bercelaru jugalah," tambahnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAYANG AKUI CEREWET PILIH PASANGAN: "BUKAN MAIN REMBAT SAHAJA"

"Saya cerewet bukan sahaja soal kerja, malah mencari pasangan hidup pun sama. Setiap wanita harus fikir begitu dalam memilih teman hidup. Ini bukan perkara main-main kerana jika boleh, kahwin hanya sekali dan dijauhkan perpisahan.

"Kita harus pilih pasangan yang betul dan serasi. Nak bina masjid dan hidup semati semestinya kena fikir sedalam-dalamnya, bukan main rembat sahaja," demikianlah kata Dayang Nurfaizah yang mngakui dia bersifat cerewet dalam soal memilih pasangan hidup.

Akui terlalu sibuk dengan kerjaya membuatkan dirinya yang bakal memasuki usia 40 tahun tidak lama lagi itu masih belum berpunya. Tidak tertekan mengenai soal jodoh, Dayang berkata sebagai wanita mereka sepatutnya bersikap cerewet dalam soal memilih teman hidup kerana soal perkahwinan bukan perkara yang boleh dibuat main dan tiada siapa inginkan perpisahan.

Dalam pada itu, Dayang berkata dia mencari lelaki bujang dan tidak dimiliki oleh sesiapa. Dayang turut meminta orang ramai mendoakan yang terbaik untuknya dalam soal jodoh: "Saya masih solo dan belum ada teman istimewa. Doakan saya. Apa yang pasti, saya mencari lelaki bujang, lebih tepat bukan kepunyaan sesiapa," jelasnya.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO EMRAN KUARANTIN BERSAMA ANAK - NETIZEN TERTANYA MANA LAUDYA?

Umum mengetahui mengenai hubungan rumah tangga pelakon Indonesia Laudya Cynthia Bella dan ahli perniagaan Malaysia, Engku Emran yang sejak kebelakangan ini menjadi tanda tanya netizen. Rata-rata netizen mempersoalkan kedua-dua mereka masih lagi suami isteri atau tidak selepas Laudya memadam foto-foto suaminya termasuk foto nikah di laman sosial miliknya.

Terbaharu, Emran memuatnaik foto kuarantin bersama anaknya Aleesya tanpa Laudya mendapat perhatian netizen: "Gadis paling manis. Sudah lama kami tak baca buku bersama #nyamandalamsepu," tulis Emran.

Anak-beranak itu kelihatan sedang membaca buku di rumahnya di Kuala Lumpur ketika tempoh Perintah Kawalan Pergerakan. Manakala, menerusi laman sosial peribadi Laudya, dia kini berada di Indonesia sejak awal Mac lalu.

Pelakon popular itu sibuk dengan pelbagai kegiatannya termasuk mengumpul dana bagi membantu masyarakat yang terkesan kerana Covid-19. Sementara itu, Emran membataskan komen di posting tersebut bagi mengelakkan komen-komen negatif netizen berkaitan isu itu.

www.myartis.com / Sumber: mStar & KAPAN LAGI

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'DIALOG' MENGGURIS HATI SHAKILLA KHORIRI - SURIA FM AKAN SELIDIK

"Suria FM mengambil maklum rungutan itu dan akan meneliti semula kandungan audio terbabit agar masalah yang dibangkitkan dapat diselesaikan sebaik mungkin. Pihak kami mengucapkan terima kasih atas teguran yang diberikan dan akan meneliti semula sketsa berkenaan sebelum tindakan susulan diambil," kata pengurus Besar, merangkap Ketua Stesen Radio Suria FM iaitu Roslinda Abdul Majid atau lebih dikenali sebagai DJ Lin.

Kekesalan pelakon Shakila Khoriri yang terguris apabila seorang penyampai Suria FM, mengeluarkan dialog yang tidak sepatutnya dalam segmen sketsa pagi bersama PU Azman segera mendapat perhatian pengurusan Suria FM. Menerusi program terbabit, dialog berbunyi, 'sebab Fizi kahwin dengan orang yang salah ke?' membuatkan ia menjadi pertikaian pendengar.

DJ Lin berkata, mereka mengambil maklum mengenai teguran dan pandangan segelintir pihak berhubung penyiaran audio sketsa membabitkan penyampai Suria FM itu yang dikatakan menyentuh hati pihak tertentu seperti yang tular di media sosial baru-baru ini.

Terdahulu, Shakila, 32, yang juga bekas isteri penyampai Suria FM iaitu Fizi Ali, meluahkan perasaan kesal apabila terdapat segelintir pihak mempermainkan namanya selepas bercerai dengan Fizi pada Disember, tahun lalu.

Klik untuk gambar besar

Menerusi Instagramnya, Shakilla mengakui diberitahu oleh ramai individu mengenai sikap segelintir pihak yang mempersendakan dan campur tangan urusan peribadinya, namun dia mendiamkan diri kerana tidak mahu membesarkan isu. Dia juga kurang pasti sebab penyampai terbabit mengeluarkan dialog berkenaan.

"Semakin saya cuba perbetulkan diri untuk jadi lebih baik, semakin orang galak pijak kepala saya. Saya bukanlah jenis yang mencari apatah lagi nak siasat sampai ke lubang cacing pasal sesuatu kerana saya yakin Allah akan tunjuk apa yang sepatutnya saya tahu," tulisnya.

"Mungkin dari penyampaian tuan badan atau dari gerak rasa sendiri. Kisah saya dah berakhir. Dan saya secara peribadi tak menyalahkan pasangan saya. Tapi jangan cuba buat saya untuk sentuh apa yang tak sepatutnya dan akan membuka aib sesiapa. Cukup.

"Saya tak boleh nak komen panjang pasal isu ini. Mungkin Suria Malaysia boleh buat perbincangan kecil dengan penyampai berkenaan. Atau mungkin boleh terangkan maksud penyampai terbabit.

"Saya harap ini yang terakhir sebab saya takkan teragak-agak untuk ambil tindakan dari percakapan yang tiada tapisan dan berunsur fitnah atau memalukan," ujarnya.

Untuk makluman, Shakilla berkahwin dengan Fizi pada 18 Februari 2018 dan mereka dikurniakan seorang cahaya mata perempuan, Ameena Sofia kini berusia dua tahun. Pasangan ini kemudiannya mengambil keputusan untuk bercerai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - AKSI LINDA HASHIM & ANAK-ANAKNYA KETIKA DI JAKARTA

Baru-baru ini, Linda Hashim dan anak-anaknya, Jelita Clarissa dan Anggun Cassandra telah ke Jakarta, Indonesia bagi melawat tempat-tempat menarik yang ada di sana.

Difahamkan, Linda pergi bertiga tanpa suaminya, Beego kerana sibuk dengan shooting di Terengganu.

"We miss love u daddy " ujar Linda di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HIDUNG DIKATA BERTAMBAH PELIK - NETIZEN DAKWA LANA NODIN JALANI PEMBEDAHAN KOSMETIK

Pelakon Lana Nodin menerusi laman Instagram baru-baru ini ada memaklumkan gudang bakeri terbesar Lana's Bakery Land bakal dibuka, setelah sekian lama menyepi selepas pulang ke Amerika Syarikat.

Malah, Lana kini dilihat mempromosikan kedai bakeri miliknya itu yang dibuka di Kota Damansara. Lana turut memuat naik video memaparkan kedai dan barang yang dijual.

Namun, satu video dikongsikan pelakon itu menjadi tumpuan apabila ada yang menegur dengan perubahan hidung Lana yang didakwa pelik. Tidak kurang juga ada yang mendakwa pelakon itu menjalani pembedahan kosmetik pada bahagian tersebut.

Untuk makluman, Lana berkahwin dengan David McKienzie pada 15 Mei 2015 dan dikurniakan dua cahaya mata iaitu Gia Quinn McKienzie, 5, dan William Daud McKienzie, 3.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA KATA-KATA NEGATIF: "MUNGKIN CEMBURU, PERKARA BIASA" - ELFIRA

"Apabila kami melangkah lebih dekat kepada benda yang baik, iaitu mendirikan masjid, sudah tentu semua orang mendoakan yang baik.

"Tetapi kalau ada yang berkata-kata negatif itu mungkin kerana cemburu. Itu perkara biasa. Pastinya akan ada orang bercakap," kata pelakon Elfira Loy yang terkilan dengan kritikan negatif orang ramai.

Majlis pertunangan gilang gemilang bagi Elfira dan penyanyi Sufian Suhaimi pada bulan lalu sehingg kini terus menimbulkan cakap-cakap orang di belakang.

Sebagai anak seni, khususnya Elfira pastinya sudah biasa dengan krtitikan negatif yang dilemparkan.

Klik untuk gambar besar

Menurut Elfira, peminat seharusnya mendoakan kesejahteraan mereka yang bakal bernikah pada tahun depan, bukan menilai sesuatu dari luaran seterusnya sesuka hati menjatuhkan hukum.

Selain itu, Sufian sempat berkongsikan mengenai persiapan perkahwinan mereka yang pada ketika ini masih belum memutuskan apa-apa lagi.

"Buat masa ini kami hanya melihat tempat dan memikirkan konsep. Semuanya masih di awang-awangan.

"Masing-masing tengah berangan untuk membuat begitu dan begini tetapi semuanya belum dimuktamadkan," ujar penyanyi yang popular menerusi lagu 'Terakhir'.

Pastinya peminat pasangan sama cantik sama padan ini tidak sabar melihat mereka disatukan.

Apapun, buat Elfira, abaikan sahaja cakap-cakap orang, apa yang penting kebahagiaan hati sendiri.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IZREEN SELESA TUTUP KOMEN: "TIDAK PERLUKAN PENDAPAT ORANG UNTUK KEHIDUPAN"

"Sejak dulu saya tidak pernah takut berdepan kecaman peminat. Saya hanya mahu membiarkan keadaan reda. Bagaimanapun, setakat ini, tidak ada peminat mengkritik secara berdepan. Mereka sekadar meninggalkan mesej pada akaun Instagram (IG). Malah, jika berjumpa, ada yang masih sudi bergambar dengan saya.

"Saya tidak menafikan kontroversi melanda memberi impak kepada kerjaya seni. Namun, saya percaya rezeki ada di mana-mana sahaja," demikian kata pelakon Izreen Azminda Aznam, 34, yang mengaku bahagia membesarkan anak-anak terutama si kecil yang yang baru berusia lima bulan.

Izreen juga tenang memberi tumpuan kepada rumah tangga bersama pemuzik Ude Wahid yang dinikahinya, kira-kira dua tahun lalu. Sehubungan itu, Izreen belum bersedia untuk kembali berlakon. Jika adapun, Izreen mengelak membawa watak stereotaip.

Namun, Izreen menafikan keputusan memperlahankan kerjaya seni dibuat kerana takut berdepan kecaman peminat. Selain memberi tumpuan kepada anak-anak dan suami, Izreen membantu menguruskan rangkaian perniagaan keluarga seperti khidmat hiasan dalaman.

Klik untuk gambar besar

Ditanya sama ada mahu terus menutup ruang komen di akaun media sosial, Izreen mengaku belum bersedia mengizinkan pengikut melayangkan komen. Tambah Izreen, dia tidak memerlukan pendapat pengikut atau netizen dalam menentukan hala tuju hidupnya.

"Saya tidak perlukan pendapat orang lain untuk kehidupan. Saya lebih selesa menutup ruang komen agar tiada perbalahan dalam kalangan peminat di IG. Apatah lagi, saya tidak suka baca komen negatif. Jadi, biarlah, buat masa ini, ruang komen ditutup. Alhamdulillah, setakat ini, saya sangat tenang," ujarnya.

Izreen sebelum ini pernah berkahwin dengan jurukamera, Muhammad Riza, pada 2012. Namun, mereka berpisah dua tahun kemudian. Melalui perkahwinan pertama, Izreen dikurniakan anak lelaki iaitu Muhammad Adrian Umar yang sudah berusia lima tahun.

Izreen kemudian berkahwin dengan Ude Wahid atau nama sebenarnya, Muhamad Radzi Abdul Wahid, 31, pada 8 Ogos 2017. Namun, pernikahan mereka menimbulkan kontroversi kerana Ude ketika itu berstatus suami orang.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIARAH BAYAR NAFKAH RM4K SEBULAN - AWIE ANGGAP MENGARUT, ENGGAN BAYAR

Mengarut dan tak masuk akal!

Demikian kata vokalis kumpulan Wings, Awie atau nama sebenarnya Ahmad Azhar Othman, 48, apabila beliau diarahkan oleh mahkamah Rendah Syariah semalam untuk membayar nafkah sebanyak RM4,000 sebulan berkuat kuasa serta-merta kepada dua anaknya yang berada bawah penjagaan bekas isteri iaitu Rozana Misbun, 48.

Bagaimanapun penyanyi tersebut enggan membayar nafkah terhadap dua anaknya kerana menganggap jumlah yang diputuskan oleh mahkamah itu sebagai tidak munasabah kerana pihak mahkamah tidak mengambil kira pendapatan keseluruhan yang diterimanya.

Jelas Awie, adalah tidak munasabah untuk dua anaknya yang masih kecil iaitu Putra Ahmad Rezzki, 8, dan Putri Qaseh Antasha, 6, yang berada bawah penjagaan Rozana untuk melayakkan mereka mendapat wang sebanyak itu.

Awie berkata, mahkamah seharusnya memikirkan kesusahannya mencari nafkah dalam situasi kegawatan ekonomi ketika ini.

"Jumlah itu tak munasabah bagi saya kerana mahkamah hanya fikir pendapatan tetap saya dan tak fikir keseluruhan (pendapatan) saya. Kos RM4,000 tu kos karut," tegasnya Awie.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Umur baru 6 dan 8 tahun, berapa ringgit sangat dia nak pakai. Takkan sampai RM4,000?" soalnya lagi.

Seorang lagi anak hasil perkahwinan Awie dan Rozana ialah Putra Ahmad Merah, 9,  yang kini tinggal bersama artis itu.

Jumlah bayaran yang diperintahkan adalah nafkah bulanan yang merangkumi perbelanjaan makan-minum, pakaian, perubatan, pendidikan, kos perbelanjaan harian sekolah dan lain-lain sebanyak RM3,000 manakala kos tempat tinggal sebanyak RM1,000.

Mahkamah turut memerintahkan agar Awie memasukkan wang berkenaan dalam akaun kanak-kanak tersebut yang di bawah penjagaan Rozana pada 5 hari bulan pada setiap bulan.

Bagi wang pada musim perayaan seperti Aidilfitri dan Aidiladha, tiada jumlah ditetapkan oleh mahkamah dan terpulang kepada Awie.

Dalam pada itu, Awie yang ditemani peguamnya Mohd Shafiq Norizan berkata, pihaknya akan memfailkan bantahan berhubung keputusan mahakmah rendah syariah itu.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FASHA NAFI NIKAH JEJAI DI THAILAND

Kalau tiada angin, masakan pohon boleh bergoyang? Apakah pepatah itu masih boleh digunapakai untuk gosip Fasha sandha yang didakwa sudah menikah di Thailand dengan Jejai?

Atau mungkin boleh digunakan kata lain seperti 'orang yang buang air besar atas jalan, siapa nak mengaku itu najisnya'? Ha ha... jangan marah, itu hanya pepatah sahaja, tiada kena mengena pada yang hidup mahupun yang sudah tiada.

Kerana seperti diduga, Fasha pasti akan menafikan gosip tersebut apabila ada pihak media mengajukan soalan 'cepu emas' itu padanya. Dan itulah yang berlaku di sidang media Anugerah Bintang Popular Berita Harian ke 25 (ABPBH25), apabila Fasha menjadi tumpuan media berkaitan isu panas tersebut.

Dakwa pelakon yang tercalon dalam kategori Pelakon TV Wanita Paling Popular di ABPBH25 itu, cerita bernikah di Thailand adalah tidak benar sama sekali!

Tambah Fasha, dia tidak faham bagaimana gossip sebegitu boleh timbul sedangkan dia sudah beritahu sejak awal, bila tiba masanya nanti, segala perihal perkahwinan atau pernikahan akan didedahkannya.

Ohhh... jika begitu jawapannya, maka bolehlah dikatakan sumber Kakjee yang mendedahkan gosip nikah tersebut hanya propa semata-mata. Allahulam..!


BETTY BANAFE KONGSI RESEPI, EDAR BUBUR LAMBUK ISTIMEWA PERCUMA

Pelakon Betty Banafe baru-baru ini telah mengambil inisiatif memasak bubur lambuk yang diberi nama Bubur Lambuk Banafee. Prihatin dengan permintaan masyarakat, menurut Betty yang juga pemilik rangkaian Restoran Banafee itu, dia memasak bubur lambuk tersebut dengan menggunakan resipi istimewanya.

"Tidak susah memasak bubur lambuk kerana paling penting tidak kedekut bahan-bahan untuk menjadikannya lebih enak, selain memasaknya dengan kasih sayang," kata Betty atau nama penuhnya Betty Ibtisam Abu Bakar Benafe.

Berkongsi resipi dan cara memasak bubur berkenaan, pelakon drama popular Spa Q itu berkata, untuk menjadikan bubur lambuk enak, ia perlu menggunakan beras siam dan bahan masakan yang segar. Betty berkata, sepanjang tempoh Perintah Kawalan Pergerakan (PKP), beliau memasak sebanyak 1,000 pek bubur lambuk untuk diagihkan secara percuma kepada orang ramai.

Terdahulu, bubur lambuk Johor adalah makanan tradisi yang sering dijadikan juadah ketika berbuka puasa. Juadah tersebut biasanya dijual di bazar-bazar Ramadan atau diagihkan secara percuma di masjid serta surau tetapi berbeza pada tahun ini kerana ia sukar diperoleh susulan pandemik koronavirus (COVID-19).

RESEPI BUBUR LAMBUK:-

BAHAN UTAMA

1 cawan beras siam

1 sudu rempah kurma

12 cawan air

1 cawan santan

1 helai daun pandan (simpul)

1 sup bunjut Adabi

1 kiub ayam

1 cawan kacang kuda

1 sudu teh lada hitam (kisar halus)

1 cawan sayur campuran (lobak merah, jagung, kacang pis)

2 genggam pucuk paku merah

BAHAN TUMIS

1 batang kayu manis

1 kuntum bunga lawang

5 kuntum bunga cengkih

2 biji buah pelaga

2 batang serai (diketuk)

BAHAN KISAR HALUS

2 labu bawang besar

3 ulas bawang putih

1/2 inci halis

BAHAN SAMPINGAN

Hirisan daun sup

Hirisan daun bawang

Bawang goreng

Telur dadar nipis yang dimayang halus

Serunding daging

Sedikit serbuk lada hitam

CARA MEMASAK

- Kacang kuda direndam semalaman.

- beras dicuci dan ditoskan.

- Satukan bahan kisar halus dengan rempah kurma dan kacau rata sehingga menjadi pes.

- Panaskan minyak di dalam periuk. Tumiskan bahan tumis sehingga naik bau.

- Masukkan pes rempah dan kacau sehingga pecah minyak. Masukkan beras dan gaul rata.

- Tuang air, masukkan daun pandan, sup bunjut, kiub ayam, kacang kuda, dan isi ayam. Kacau rata dan masak sehingga beras kembang menjadi bubur.

- Masukkan sayur campuran, serbuk lada hitam dan garam secukup rasa.

- Masukkan santan (jika suka cair tambah air)

- Masukkan daun pucuk paku merah. Kacau dan rasa. Sedia untuk dihidang.

www.myartis.com / Sumber: Astro Gempak & Sinar Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEMBING AWANG PULANG KE DAYANG

Pada 22 Oktober ini, 30 buah pawagam bakal dihangatkan dengan sebuah filem epik yang diolah berdasarkan kisah benar. Lebih mengejutkan, filem tersebut mengambil masa hampir empat tahun untuk disiapkan akibat pelbagai masalah misteri hingga membantutkan kelancarannya.Malah pelakon utamanya iaitu Farid Kamil ketika mula-mula berlakon dalam filem tersebut baru sahaja berusia 22 tahun. Selanjutnya, ketika berusia 25 tahun, Farid menyambung lakonannya semula untuk memperkemas filem Lembing Awang Pulang Ke dayang yang disifatkannya amat mencabar."Untuk menghayati watak Awang, saya telah meminta izin dan tunjuk ajar daripada waris Awang sendiri di Johor. Dengan tunjuk ajar mereka, Alhamdulillah... saya seperti mendapat semangat baru untuk berlakon dengan lebih baik," ujar Farid ketika ditemui di majlis pratonton filem tersebut di Mutiara Damansara.SinopsisKisah terjadi kira-kira 200 tahun dahulu disebuah pekan bernama Padang (sekarang di daerah Muar). Terdapat seorang gadis rebutan pemuda kampung bernama Dayang (Siti Elizad). Dayang menaruh hati terhadap Awang (Farid Kamil), pemuda tampan harapan Padang.Apabila Awang masuk meminang, bapa Dayang (Dato Kuswadinata) yang mementingkan darjat, mengenakan syarat yang ketat sehingga Awang terpaksa belayar selama 3 tahun. Awang menyahut cabaran adat dan belayar meninggalkan Padang berbekalkan janji Dayang untuk kekal setia sehingga  ‘keringlah laut tanah Melaka’.Bachuk  (Zul Huzaimi) juga meminati Dayang. Dengan ketiadaan Awang dan dengan bantuan guru silatnya Panglima Merah (Hattan) yang juga bekas ketua lanun, Bachuk mengumpan Pak Long agar dapat mendekati Dayang.Pelayaran Awang hampir musnah apabila sampannya di serang lanun. Dia dijumpai terdampar di pantai oleh seorang pengembara aneh yang gemar berfalsafah bernama Dekar Agas (Aziz M Osman).Dengan bantuan Nakhoda Galigo (Khir Rahman), Awang belayar ke Makasar (Pulau Sulawesi) untuk mencari duit dan kain mastuli. Dia bertemu dengan Claudia (Mei-Ling Ludi), seorang wanita Belanda cantik yang jatuh cinta kepada Awang dan tidak membenarkan dia balik ke Padang.Apabila tempuh 3 tahun hampir tiba, Awang masih belum pulang dan Dayang diresahi khabar-khabar angin yang tidak baik. Usaha Bachuk mendekati Dayang masih berterusan dan Dayang kini sudah jinak-jinak merpati.Watak UtamaFarid Kamil            :    AwangSiti Elizad               :    DayangZulhuzaimi             :    BachukHattan                    :    Panglima MerahAziz M.Osman       :    Dekar AgasKhir Rahman         :    Nakhoda GaligoWatak PembantuDato’ KuswadinataDato’ Musthapa MaarofDatin Rosnani JamilUji RashidM.RajoliGAMBAR-GAMBAR PRATONTON:  KLIK DI SINI..!!(\__/)(='.'=)(")_(")myartis 2009


TUA DARI VIDA - RAMAI KAGUMI KECANTIKAN MARIA FARIDA, DIPUJI NAMPAK LEBIH MUDA

Baru-baru ini, tular video di aplikasi TikTok yang memaparkan pelakon Datin Seri Maria Farida bersama usahawan kosmetik kontroversi, Dato' Seri Vida sedang menari sambil 'memperagakan' rantai emas dipakainya.

Namun, penampilan Maria Farida yang kekal awet muda meskipun sudah berstatus nenek itu telah menjadi perhatian ramai yang mengagumi kecantikannya. Dalam pada itu, diruangan komen, ada yang mengatakan Maria dilihat lebih muda berbanding Vida meskipun pelakon itu lebih berusia.

Malah, ada yang memuji Maria sememangnya memiliki kecantikan semula jadi dimana ada yang mengatakan pelakon itu tetap cantik walaupun tanpa mekap. Dalam pada itu, ada juga netizen yang memuji Vida yang dilihat sedikit kurus jika dibandingkan sebelum ini dan tetap meletop.

Terdahulu, Maria mengatakan dia tidak pernah melakukan rawatan pada wajah sedangkan dia takut dengan jarum suntikan. Kata Maria lagi, setiap wanita mampu memiliki kecantikan semula jadi tanpa melakukan rawatan yang membahayakan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IFA RAZIAH TAWAR RM200,000, KEMUKAKAN BUKTI DIRINYA 'MEMOTONG USUS' UNTUK KURUS

"Saya kurus atas usaha sendiri, tiada hendak potong usus dan menyedut lemak walaupun saya mampu hendak membayar semula kos pembedahan itu. Saya hanya mengamalkan produk yang diasaskan iaitu Solid Molid selama empat tahun. Ramai yang sakit hati, busuk hati dan perut kerana cuba untuk menjatuhkan perniagaan saya.

"Saya ingin mencabar kepada orang ramai dan warganet untuk mendapatkan wang tunai sebanyak RM200,000 dengan mengemukakan segala bukti yang kukuh seperti yang didakwa di media sosial. Mari beramai-ramai daripada terus menabur fitnah, lebih baik kemukakan bukti yang kukuh sebelum tarikh tutup pada Rabu iaitu 8 Disember.

"Saya akan memberikan ganjaran duit secara tunai," tulis pengacara dan pelakon sensasi, Ifa Raziah, 46, menerusi laman sosial dimana dia menawarkan wang ganjaran sejumlah RM200,000 kepada individu yang dapat mengemukakan bukti kukuh mengatakan dirinya melakukan kaedah 'memotong usus' atau bariatrik untuk kurus.

Klik untuk gambar besar

Ifa sebelum ini sudah beberapa kali meluahkan rasa terkilan apabila ada individu yang mendakwanya menjalani pembedahan bariatrik atau potong usus untuk menjadi kurus dan menggunakan jalan pintas bagi mempromosikan produk menguruskan badan yang diasaskan olehnya. Dek kerana itu, Ifa atau nama sebenarnya Saripah Raziah Mustapha, telah mencabar netizen untuk kemukakan bukti.

Malah, artis versatil itu tidak faham mengapa masih ada yang menyimpan hasad dengki terhadap dirinya sedangkan dia tidak pernah mengambil pusing tentang kehidupan orang lain.

Tambahnya lagi, apa yang membuatkan dia kesal ialah didakwa menjalani prosedur menguruskan badan secara cepat dan menipu denga  memaklumkan produk Solid Molid mampu menurunkan berat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, HIDUP SEKARANG LEBIH BERSYUKUR & TENANG SEBAB DUIT TAK HABIS LESAP" - MAWAR KARIM

Usahawan dan juga bekas isteri kepada pelakon Fizo Omar iaitu Mawar Karim telah memuat naik perkongsian sehingga menjadi perhatian apabila seolah memberi bayangan dia banyak menanggung keluarga ketika bergelar isteri.

Dalam perkongsian di Insta Story itu, Mawar tidak menyebut nama mana-mana pihak, namun mengakui hidupnya kini lebih tenang bebanding dahulu.

"Alhamdulillah hidup sekarang lebih bersyukur dan tenang sebab duit tak habis lesap. Kalau berbanding dulu faham-faham sendirilah. Takkan nak cerita satu dunia apa yang saya kena tanggung selama itu.

"Yang penting kita tak kena tipu atau dipergunakan selama ini pun sudah Allhamdulillah," ujar Mawar yang berkongsikan mengenai perkara itu ketika menjawab komen netizen yang mengatakan dia tidak lagi cantik seperti dulu serta kasihan dengan usahawan tersebut.

Klik untuk gambar besar

Tidak hanya berdiam diri, Mawar turut menyelar individu tersebut yang meninggalkan komen menggunakan akaun media sosial palsu untuk menyerangnya.

"Awak punya komen pun 'sedih' pakai fake account. Pakai je real account sebab kita boleh check la sekarang ini. Masalahnya awak tahu ke saya tak bahagia?

"Rasa dah lama tak bagi motivasi. Kita mula Februari dengan Bismillah… Apa pun nasihat saya jangan kesiankan orang, kesian diri sendiri kalau nak happy," tulisnya.

Untuk makluman, Mawar dan Fizo pernah berkahwin pada 10 November 2013 dan dikurniakan seorang cahaya mata perempuan, Wan Maryam pada 29 Dismeber 2017.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETERUJAAN TEMU JANJI BERTUKAR SAYU - PUTRI NAJUWA ALAMI KEGUGURAN

"Sepatutnya ia merupakan temu janji yang teruja untuk saya melihat jantung si kecil pada usia lapan minggu. Tapi saya lihat baby kelihatan sama sahaja ketika ia berusia enam minggu.

"Doktor kata janin dah berhenti membesar dan saya mengalami keguguran. Ketika itu saya rasa seperti hati saya dirobek. Ia tidak boleh terluah dengan kata-kata apa yang saya rasa. Ini ketentuan dari Allah," kata pelakon Putri Najuwa.

Najuwa tidak menyangka temu janji berjumpa doktor untuk melihat bayi dalam kandungannya berakhir dengan berita sedih apabila dia disahkan mengalami keguguran.

Berkongsi berita tersebut di akaun Instagram, Najuwa berkata jantung bayi dalam kandungannya yang berusia lapan minggu terhenti dan sudah tidak membesar sejak dua minggu lalu. Klik untuk gambar besar

Menurut Najuwa, keadaannya kini stabil dan sedang berehat di rumah: "Tolong doakan kami. Selamat tinggal baby. Hingga kita berjumpa lagi.

"Saya okay dan berehat di rumah sekarang. Saya bertuah kerana mempunyai keluarga dan rakan yang memberi kekuatan, kegembiraan dan kasih sayang. Terima kasih kerana bersama saya," kongsinya lagi.

Entri tersebut mendapat perhatian pengikutnya yang rata-rata mengucapkan takziah dan mendoakan agar Najuwa terus kuat. Najuwa mendirikan rumah tangga bersama  pasangannya, Muhammad Zaid Samsuri pada 23 September 2017.

www.myartis.com / Sumber & foto: Astro Gempak, Instagram Putri Najuwa & Muhammad Zaid Samsuri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAPAN HARI BAPA BCL BUAT ARWAH SUAMI: "KAMU AKAN SELAMANYA JADI HERO BUAT NOAH"

Bintang terkenal Indonesia, Bunga Citra Lestari menerusi laman Instagram ada memberikan ucapan teristimewa buat arwah suaminya, Allahyarham Ashraf Sinclair, bersempena dengan sambutan Hari Bapa yang disambut semalam.

Menerusi Insta Stories pada Ahad, penyanyi lagu 'Cinta Sejati' itu ada berkongsi status ringkas, namun mendalam. Tulisnya yang mesra disapa BCL, arwah suami akan terus kekal menjadi hero buat anak tunggal mereka, Noah Adam Sinclair: "Selamat Hari Bapa, kamu. Kamu akan selamanya jadi hero buat Noah," titip Bunga.

Sementara itu, meninjau ke akaun Instagram Ashraf, Allahyarham yang sinonim sebagai bapa penyayang sering kali berkongsi foto bersama puteranya itu sebelum pergi buat selamanya. Malah, dalam salah satu posting, Ashraf pernah mendapat trofi 'Best Dad Ever' difahamkan pemberian anaknya pada Ogos tahun lalu. Foto tersebut kembali diperkatakan dan ia kelihatan seperti diambil di kawasan sekolah Noah.

Terdahulu pada Februari lalu, industri hiburan Malaysia dan Indonesia dikejutkan dengan pemergian bintang asal Malaysia itu. Allahyarham menghembuskan nafas terakhir pada pada pagi 18 Februari 2020 akibat mengalami serangan jantung. Al-Fatihah buat Allahyarham Ashraf Sinclair, semoga rohnya dicucuri rahmat oleh Allah SWT.

Klik untuk gambar besar

www.myartis.com / Sumber & foto: Media Hiburan, Instagram Bunga Citra Lestari & Ashraf Sinclair

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RISAU NASIB KELUARGA - ALIF SATAR BUAT WASIAT SEJAK ANAK PERTAMA

Sejak kebelakangan ini, kes kematian mengejut pada usia muda beberapa rakan selebriti ini membuatkan penyanyi, pelakon dan pengacara Alif Satar risau mengenai nasib dan masa depan keluarganya. Justeru kata Alif dia mengambil langkah proaktif dengan menyediakan pelan pewarisan harta ataupun dokumen wasiat semasa hidup bagi memudahkan isteri dan anak-anaknya meneruskan kehidupan selepas ketiadaannya.

"Orang selalu cakap supaya buat simpanan, tetapi sepatutnya anda perlu buat wasiat. Saya sebenarnya tak berapa pandai buat benda ni, tapi ia tetap perlu dibuat. Macam saya sendiri sudah sediakan wasiat sejak ada anak pertama lagi. Sebab kita tak akan tahu, berapa lama kita akan hidup," katanya.

Sementara itu, bapa kepada tiga anak itu berkata dia juga kini mula menjalinkan kerjasama dengan Institut Jantung Negara (IJN) bagi menggerakkan kempen kesedaran kepada orang ramai mengenai kesihatan jantung.

"Ianya merupakan sebuah kempen yang di buat melalui saluran YouTube untuk memberitahu dan mendidik orang ramai tentang perlunya menjaga 'enjin' anda. Apa yang saya buat? Saya jadi seperti tikus makmal, jantung saya jadi bahan uji kaji tentang bagaimana sebenarnya jantung berfungsi dan baru-baru ini saya menjalani ujian yang dipanggil VO2 Max," tambahnya.

Klik untuk gambar besar

VO2 Max atau kadar pengambilan oksigen maksimum adalah satu index terbaik untuk melihat kemampuan ketahanan kardiorespirasi seseorang individu apabila menjalani sesuatu latihan kecergasan yang sistematik.

Tambah Alif, beberapa kes kematian akibat serangan jantung yang menyerang generasi muda membuatkan dia lebih bersemangat untuk menyeru orang ramai agar tidak mengambil mudah mengenai soal kesihatan: "Ada banyak kes orang muda terutamanya lelaki meninggal kerana serangan jantung. Jadi saya nak ajak orang ramai untuk menjaga kesihatan jantung," ujarnya.

Bercerita lanjut mengenai isu kesihatan, Alif berkata dia juga merancang untuk menganjurkan aktiviti bersukan yang terbuka kepada orang ramai di Putrajaya. Menerusi kerjasama dengan Perbadanan Putrajaya (PPj) itu, Alif mengajak orang ramai untuk sama-sama menjalani latihan kecergasan dengannya.

"Saya nak menggalakkan aktiviti bersukan untuk negara. Apabila sertai Ironman, ia bukan untuk kepentingan saya sahaja tapi diharapkan ia dapat memberi impak kepada orang ramai. Sekarang ini semua orang suka sertai acara larian, berbasikal... jadi saya nak buat aktiviti bulanan dan nak ajak semua orang train dengan saya. Boleh berenang dekat tasik Putrajaya," jelasnya.

www.myartis.com / Sumber & foto: mStar & Instagram Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARK ADAM NAFI HAQIEM 'RAMPAS' TAPI DISURUH TOLONG

Baru-baru ini, penyanyi Haqiem Rusli telah menerima kecaman apabila aksinya yang dikatakan 'merampas' mikrofon seorang peserta program 'I Can See Your Voice Malaysia'.

Bagaimanapun, penyanyi Mark Adam menolak kecaman netizen terhadap Haqiem dan berkata, tindakan itu bukanlah kasar seperti yang diperkatakan oleh netizen di media sosial.

"Saya yang menyuruh dia naik ke pentas dan tolong peserta itu menyanyi lagunya dengan betul. Itu bukanlah merampas mikrofon sebaliknya mengambil.

Mark atau nama penuhnya Fikri Adam Mark Abdullah, 39, memberitahu situasi ketika sesi rakaman itu berlangsung juga tidaklah tegang.

"Dua tindakan itu berbeza dan ia bukan sesuatu yang kasar seperti yang dikecam netizen. Kami semua, artis dan peserta berseronok ketika sesi rakaman itu berlangsung. Jadi, tak ada isu pun sebenarnya antara Haqiem dengan peserta itu," katanya.

Klik untuk gambar besar

Dalam program itu, peserta bernama Mohd Syamsul menyanyikan lagu 'Tergantung Sepi' dengan sumbang dan Haqiem naik ke pentas dan mengambil mikrofon peserta itu dan menyanyikan lagunya.

Dalam masa sama, Haqiem ketika ditemui berkata, dia tidak kisah dengan kecaman netizen kerana baginya, mereka tidak faham konsep program itu.

"Mereka (netizen) tak pernah jadi artis. Mereka tak faham konsep program itu. Saya diminta pihak produksi untuk membawa karakter gila-gila.

"Saya tak marah. Sekali saya pernah buat salah, setiap benda yang saya buat orang akan anggap salah," tuturnya yang juga sudah menghantar mesej mohon maaf menerusi Instagram kepada peserta berusia 19 tahun itu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU FIRMAN TUNTUT HAK: "SAYA BANGGA DIA BERANI TEGAKKAN..." - AISHAH

Tindakan penyanyi Indonesia, Firman Siagian yang ingin menegakkan hak apabila mendakwa subang berlian pemberian Datuk Seri Vida adalah palsu itu telah mendapat pujian daripada penyanyi Aishah, 54, yang berkata, jika benar dakwaan Firman itu, maka tidak salah untuk membuat tuntutan ganti rugi.

"Alhamdulillah saya bangga dia berani menegakkan hak dia. Sudah semestinya kalau apa yang Firman dapat sama barang seperti yang saya dapat, apa salahnya kalau dia menuntut hak dia," kata Aishah yang juga juara program Gegar Vaganza musim keempat (GV4).

Pada masa sama, Aishah tidak mahu mempersoalkan kenapa baru sekarang ada rakan lain dari pertandingan sama tampil menuntut perkara sama. Aishah berkata, sebagai Kak Long dalam pertandingan musim itu, dia menganggap tindakannya sebagai pembuka jalan kepada orang lain.

Aishah yang popular menerusi lagu 'Janji Manismu' itu tidak mahu memaksa finalis GV4 lain untuk membuat tindakan sama: "Ketika di GV4 dulu, mereka panggil saya Kak Long. Tidak apa, biar Kak Long buka jalan dulu supaya adik dan teman artis sedar yang kita semua ada hak dan undang-undang pun boleh melindungi hak kita.

"Biarlah saya 'luka' dihentam untuk bawa perkara ini ke pengadilan, asal saja pada masa akan datang orang takkan berani dan senang-senang janjikan bulan dan bintang pada anak seni tapi akhirnya? Kalau yang lain berasakan mereka juga tertipu, maka silakanlah sebab kes sebelum ini sudah terbukti. Semoga kebenaran selalu ditegakkan. Saya tidak boleh nak cakap bagi pihak mereka.

Klik untuk gambar besar

"Lebih baik tanya mereka sendiri. Dalam perjuangan macam ini, tak ada paksaan. Saya hanya boleh buat apa yang dalam bidang kuasa saya saja. Tapi, macam dikatakan, saya sudah buka jalan untuk mereka. Jadi terpulanglah kepada diri masing-masing untuk buat keputusan apa langkah mereka seterusnya," ujarnya.

Dalam pada itu, Aishah berkata, dia sudah mendapat barangan kemas bernilai RM80,000, kelmarin melalui peguamnya. Kelmarin, Firman mendakwa mulai meragui ketulenan barangan kemas dimenanginya selepas menonton berita mengenai tuntutan dibuat Aishah tahun lalu.

Menurut Firman yang popular menerusi lagu Kehilangan, hatinya kuat mengatakan subang berlian itu adalah palsu selepas mendapat tahu Aishah berjaya mendapat ganti rugi daripada tuntutan dibuat. Sementara itu, Vida dalam kenyataannya malam semalam menafikan dakwaan Firman.

Vida berkata, subang berlian RM30,000 yang diterima Firman adalah berlian gred cuma bukan berlian asli seperti yang Aishah pilih. Vida juga berharap Firman tidak terpengaruh dan terikut-ikut dengan tindakan Aishah, malah mengalu-alukan Firman pergi buat pemeriksaan sendiri di makmal untuk mendapat keputusan lebih terperinci.

www.myartis.com / Sumber & foto: Harian Metro, Instagram Aishah & Firman Siagian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - SUASANA 'BRIDAL SHOWER' AMYRA ROSLI BERSAMA RAKAN

"Thanks uolls for the suprised," demikian kata bakal isteri Amar baharin, Amyra Rosli yang diberi kejutan 'bridal shower' oleh rakan-rakannya baru-baru ini yang diadakan di Alexis, Great Eastern Jalan Ampang.

Untuk makluman anda, Amyra dan pasangannya bakal disatukan sebagai suami isteri pada 11 November ini (Jumaat).

Manakala keesokkan harinya pula iaitu pada 12 November akan diadakan majlis respsi disebelah keluarga Amyra. Majlis berterusan pada 19 November di sebelah pihak keluarga lelaki.

Foto: Amyra Rosli IG, misslolx IG, itsmeeryn IG, afiqamzar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JADI JURI AF MEGASTAR - ERRA FAZIRA TAK ADA MASALAH

Jika diundang menjadi juri jemputan program AF Megastar, pelakon dan penyanyi Erra Fazira memberitahu yang dia tiada masalah malah menegaskan dirinya harus bersikap profesional.

Penjelasan itu diberikan Erra apabila timbul dakwaan mengatakan dia enggan menjadi juri jemputan kerana pembabitan temannya, Shahir Zawawi yang juga juara Akademi Fantasia musim ke-8.

Bagaimanapun katanya, sekiranya perkara itu boleh dielakkan, Erra memilih untuk tidak berbuat demikian bagi mengelakkan timbul rasa tidak puas hati penonton setia program terbabit.

"Dalam hal ini sudah tentu saya harus bersikap profesional. Begitupun sekiranya pihak produksi memang benar-benar mahukan saya dan tidak ada orang lain dirasakan layak untuk duduk di kerusi juri jemputan itu, saya harus juga bersikap sama.

"Kalau menolak, bimbang kelak saya pula yang dikatakan tidak profesional. Saya sebaik mungkin tidak mahu perkara seperti itu berlaku," katanya.

Klik untuk gambar besar

Shahir antara 12 peserta yang layak untuk terus bersaing di peringkat seterusnya dalam program yang diterbitkan dan disiarkan Astro Ria itu.

Menjelaskan namanya mula menjadi 'bahan' apabila Shahir tampil di pentas AF Megastar minggu lalu, Erra berkata, dia menerimanya dengan positif, tidak rasa tertekan dan mengambilnya sebagai asam garam dunia seni.

"Itukan permainan di atas pentas untuk menyemarakkan lagi situasi pertandingan. Ia hanya gurauan antara pengacara program itu dan peserta," jelasnya.

Erra turut menegaskan kemahuan untuk Shahir kembali aktif dan menyertai AF Megastar datang daripada dirinya sendiri dan dakwaan mengatakan ia disebabkan dipujuk dan dipaksa Erra, tidak benar.

"Sebagai kawan apabila Shahir mengatakan dia mahu kembali aktif sudah tentu saya menyokong dengan memberikannya semangat.

"Saya pula ada sedikit pengalaman dan berkongsi pendapat apabila Shahir sendiri minta. Bagaimanapun tidak semestinya pendapat yang dikongsi itu akan digunakan Shahir," tegasnya.

Hubungan Erra dan Shahir hangat diperkatakan apabila kedua-dua pihak mengakui kini sedang berkawan rapat.

Bagaimanapun, mereka tidak pernah mengakui keakraban wujud antara mereka disebabkan hubungan cinta.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUNCA PERSEMBAHAN MEROSOT DI PENTAS GV9 - SHILA AMZAH DEDAH HIDAP ANXIETY

"Malangnya minggu lepas saya kena serangan anxiety masa di atas pentas. Masa itu memang saya sudah tak ingat apa-apa, saya tak dengar apa pun yang Datuk Syafinaz komen.

"Masalah anxiety ini memang sudah lama selepas membuat pemeriksaan kesihatan pada Mac lalu," demikianlah dedah penyanyi Shila Amzah yang mengesahkan dia mengalami gangguan kebimbangan melampau atau anxiety selepas membuat pemeriksaan kesihatan pada Mac lalu.

Shila atau nama sebenarnya Nurshahila Amir Amzah, 32, berkata, akibat masalah itu persembahannya pada minggu keempat di pentas Gegar Vaganza musim kesembilan (GV9) terjejas selepas mengalami serangan ketika berada di pentas.

Klik untuk gambar besar

Mengulas lanjut mengenai keadaan kesihatannya, Shila memberitahu ada beberapa penyebab yang mempengaruhi dirinya sehingga mendapat serangan secara tiba-tiba. Ini termasuklah faktor dirinya penat selain terkesan dengan komen-komen negatif yang diperkatakan netizen tentang dirinya di media sosial.

"Mungkin antara faktornya sebab saya penat, kadang-kadang nak cari komen positif terjumpa perkara negatif yang memberi kesan. Setakat ini, minggu ketiga dan keempat paling teruk. mungkin juga secara tak langsung benda itu menganggu emosi saya di pentas," jelasnya.

Sementara itu, Shila berkata, setiap minggu dia tidak pernah meletakkan sebarang sasaran sebaliknya lebih menumpukan untuk memberi persembahan terbaik dan menghiburkan penonton.

"Apabila saya buat persembahan, kadang-kadang apa yang kita rangka itu tak menjadi seperti dirancang. Sejujurnya sebaik berada di pentas saya tidak sasar untuk jadi nombor satu tetapi ingin berikan yang terbaik dan menghiburkan penonton.

"Ini termasuk apa kelainan yang boleh saya tonjolkan untuk minggu itu. Setiap persembahan itu kalau tidak banyak, sikit ada kelainan daripada minggu sebelumnya," jelasnya.

Terdahulu, pada minggu keempat GV9, Shila menyampaikan lagu 'Pudar' nyanyian asal Indah Ruhaila tidak berada dalam senarai lima terbaik dan hanya menerima markah sebanyak 74.60 peratus daripada juri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGURUSAN KES LANGGAR SOP NEELOFA, PU RIZ DITUNDA PADA 15 JULAI DEPAN

"Mahkamah Majistret menetapkan 15 Julai sebagai tarikh pengurusan kes seterusnya," itulah kata peguam pasangan selebriti Noor Neelofa dan PU Riz iaitu M Haresh yang memaklumkan, pengurusan kes dakwaan melanggar prosedur operasi standard (SOP) Perintah Kawalan Pergerakan Bersyarat (PKPB) di sebuah kedai karpet di Nilai, dekat sini dijadualkan pada 23 Jun ini telah ditangguhkan susulan perlanjutan Perintah Kawalan Pergerakan.

Pengurusan kes Neelofa atau nama penuhnya Noor Neelofa Mohd Noor dan suaminya itu ditunda pada 15 Julai depan. Pada 20 Mei lalu, pasangan itu mengaku tidak bersalah atas tuduhan mengikut Peraturan 19, Peraturan-Peraturan Pencegahan dan Pengawalan Penyakit Berjangkit (Langkah-Langkah Di Dalam Kawasan Tempatan Jangkitan (Kawalan Pergerakan Bersyarat (No 4) (Pindaan) (No 12) 2021.

Kesalahan itu didakwa dilakukan mereka ketika berada di sebuah premis menjual karpet di pusat perniagaan Nilai 3 pada pada 2 Mei lalu.Mereka berdepan dengan hukuman denda tidak melebihi RM50,000 atau penjara hingga enam bulan atau kedua-duanya jika sabit kesalahan.

Klik untuk gambar besar

Pu Riz atau nama sebenarnya Muhammad Haris Mohd Ismail, 26, didakwa atas dua kesalahan gagal mematuhi SOP PKPB dengan tidak membuat imbasan aplikasi MySejahtera untuk daftar masuk atau menulis secara manual serta tidak memakai pelitup muka di Kedai Naeem Carpet Sdn Bhd, Kawasan Perindustrian Nilai 3, Nilai, jam 4 petang pada 2 Mei lalu.

Manakala Neelofa, 32, pula dituduh tidak membuat imbasan aplikasi MySejahtera untuk daftar masuk di premis itu atau menulis secara manual pada masa dan tarikh sama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SHUK: "BIARLAH HILANG SEGALANYA... DARIPADA LUPA SAYA & ANAK-ANAK"

Laman Instagram milik pelawak dan pengacara Shuk Sahar telah menerima pelbagai komen daripada netizen selepas pengumuman berita perkhidmatannya sebagai penyampai radio Hot FM ditamatkan berkuat kuasa pada Khamis.

Malah, Instagram isterinya, Rossalennah Natassyiah Asshaferah atau Sera turut menjadi tempat netizen meminta penjelasan dan komen berkaitan isu itu.

Tidak berdiam diri, Rossalennah, 35, berkata, penamatan kontrak suaminya sebagai penyampai radio itu mempunyai hikmah tersendiri. Dia juga berharap apa yang berlaku itu dapat membuatkan Shuk sedar dan kembali kepada keluarganya.

Klik untuk gambar besar

"Biar la kita hilang segalanya asal dia kembali tempat asal... daripada ada segala-galanya tapi lupakan saya dan anak-anak. Tak mengapa, rezeki Allah itu luas, kalau mula dari bawah sekali pun tak mengapa, asalkan halal," ujarnya.

Terdahulu, pihak pengurusan Hot FM memberitahu Shuk telah melanggar terma perjanjian seperti yang sudah dipersetujui di dalam kontrak perkhidmatannya sebagai penyampai radio stesen tersebut. Justeru itu, kontrak sebagai penyampai segmen Geng Pagi Hot (GPH) ditamatkan berkuat kuasa pada Khamis.

Sebelum ini, Shuk telah digantung tugas sejak 24 Januari lalu selepas krisis rumah tangga dan isu curang membabitkan dirinya menjadi perbualan hangat netizen. Shuk telah lima tahun berkhidmat sebagai penyampai radio Hot FM, bergandingan dengan Fizi dan Shuib menerusi segmen Geng Pagi Hot (GPH).

Krisis rumah tangga Shuk hangat diperkatakan pada bulan lalu apabila Serra berkongsikan video dia 'menyerang' rumah seorang wanita yang dipercayai mempunyai hubungan dengan Shuk.

Shuk berkahwin dengan Sera pada 2015 dan dikurniakan dua cahaya mata perempuan iaitu Nur Qurratu Ain, 4, dan Nur Assyifatu Aimy yang berusia dua tahun.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH DIRISIK & TERIMA PINANGAN RUPANYA PEMENTASAN MUZIKAL, BUKAN NAK KAHWIN - OGY AHMAD DAUD AMIN DOA PEMINAT

"Ramai orang ingat saya nak nikah. Saya tak cakap pun nak nikah... apa yang saya maksudkan adalah tentang konsert ini yang akan diadakan tahun depan.

"Tapi kalau ramai yang doa, saya aminkan sahaja," itulah jelas pelakon Fauziah Ahmad Daud, 60, yang menolak dakwaan bakal mendirikan rumah tangga buat kali kedua seperti mana yang heboh diperkatakan sejak beberapa hari lalu di media sosial.

Dakwaan bakal mendirikan rumah tangga buat kali kedua itu tercetus selepas Fauziah atau mesra disapa sebagai Ogy memuat naik posting dimana dia dirisik dan sudah menerima pinangan menerusi laman sosial miliknya.

Posting tersebut menimbulkan tanda tanya dalam kalangan peminat apabila dia memberi gambaran seolah sudah bertemu pengganti hati. Meskipun tidak memberi sebarang pendedahan lanjut, ramai dalam kalangan peminat sudah menjangka bahawa pelakon ini bakal terlibat dalam sebuah projek besar tidak lama lagi.

Klik untuk gambar besar

Kata Ogy, lamaran yang dimaksudkan merupakan tawaran kerja daripada sebuah produksi. Ogy membuat penjelasan itu ketika sidang media Pementasan Muzikal Wajah Rahsia Hati yang berlangsung di Hotel Royale Chulan, Damansara pada Isnin.

Dalam pada itu, Ogy berkata, dia mengambil masa selama lima tahun untuk memberi persetujuan terlibat dalam pementasan tersebut kerana sedar tanggungjawab diberikan bukan mudah.

Malah kata pelakon filem 'Ali Setan' ini, dia juga banyak kali melakukan solat istikharah bagi mendapatkan petunjuk sebelum membuat keputusan.

"Saya mula dirisik pada tahun 2017 dan banyak kali buat solat istikharah. Mungkin ketika itu belum berani dan tiada keyakinan diri sebab tanggungjawab yang diberikan bukan satu kerja mudah.

"Apa yang ingin dipaparkan bukan seperti konsert biasa. Bagaimanapun saya tak anggap ia sebagai satu beban," ujar pelakon filem 'Azura' itu.

Pementasan teater itu bakal diadakan di Gateway Thetre, Singapura pada 11 Februari 2023. Persembahan berbentuk monolog tersebut mendapat sentuhan penulis skrip, Slen Fadzil dan Zurina Waji serta bakal diarahkan pelakon dan pengarah teater, Kamaruzaman Taib atau lebih dikenali sebagai Che Kem.

Tambah Ogy cabaran yang diberikan untuk sebuah pementasan berbentuk monolog ini bukanlah sesuatu yang mudah untuk dijayakan.

"Berkat kesabaran pihak penganjur, akhirnya saya memberi kata setuju. Persembahan monolog ini bukanlah mudah tapi saya suka sebab ia boleh meransang minda sendiri," jelasnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEBAS COVID-19 - SYAFIQ FARHAIN KEMBALI BERTUGAS SEBAGAI BOMBA

Selepas menjalani tempoh kuarantin selama dua minggu, akhirnya penyanyi Syafiq Farhain menarik nafas lega apabila dia kini bebas COVID-19. Malah, penyanyi lagu 'Sayang Maafkan Aku' itu sudah kembali menjalankan tugas sebagai anggota bomba, sejak kelmarin.

Bagaimanapun, Syafiq berkata dia mengalami penyusutan berat badan secara mendadak selepas dijangkiti COVID-19, awal bulan ini. Ujar Syafiq, dia bersyukur tidak mengalami simptom berat, sebaliknya hanya mengalami sakit kepala, demam dan hilang deria rasa.

"Alhamdulillah, saya tidak mengalami simptom teruk seperti sesak nafas. Mulanya, saya hanya pening kepala, tetapi saya menyangkakan hanyalah pening kepala biasa sahaja. Biasanya, pening kepala akan hilang selepas bangun tidur. Bagaimanapun, kali ini agak berbeza kerana sakitnya masih terasa.

"Pada hari kedua, saya mula rasa seram sejuk, namun masih menyangka ia hanya demam biasa. Jadi, saya hanya mengambil ubat demam hinggalah hari ketiga dan keempat, deria rasa saya mula terganggu. Daripada situ, saya sedar ia bukanlah demam biasa, jadi membuat keputusan untuk menjalani ujian calitan dan disahkan positif," katanya.

Klik untuk gambar besar

Sentiasa berfikiran positif ketika dalam tempoh kuarantin, Syafiq memberitahu, dia tidak tahu daripada mana mendapat jangkitan COVID-19. Namun, merasa bersalah apabila menyusahkan teman-temannya.

"Sejujurnya, saya langsung memikirkan perkara bukan-bukan, bagaimana penyakit ini melarat dan sebagainya. Cuma, paling dibimbangkan sekiranya menyusahkan kontak rapat khususnya teman di tempat kerja.

"Bagaimanapun, bukan saya seorang sahaja di tempat kerja yang didapati positif, sebaliknya ada beberapa rakan sekerja lain turut dijangkiti. Bermakna, ia bukanlah berpunca daripada saya," tuturnya.

Dalam perkembangan lain, Syafiq yang juga anak keempat kepada vokalis kumpulan Iklim iaitu Allahyarham Saleem berkata, dia tetap merasakan impak pelaksanaan Perintah Kawalan Pergerakan (PKP) dan Perintah Kawalan Pergerakan Bersyarat (PKPB).

Syafiq risau jika kalau peminat terlupa kewujudannya dalam industri muzik apabila banyak undangan persembahan dibatalkan. Katanya, dia tidak sempat menjayakan sebarang persembahan terbuka sejak hampir setahun lalu. Sebaliknya, hanya menjayakan dua persembahan korporat.

Tambah Syafiq lagi, dia bersyukur mempunyai kerjaya tetap, belum pernah terlintas dalam fikiran untuk meninggalkan kerjaya berkenaan sejak bergelar penyanyi. Lagi pun, jadual kerjanya tidak pernah terganggu.

"Saya tak pernah terfikir meninggalkan kerjaya sebagai anggota bomba kerana setakat ini, jadual tersusun dengan baik. Lagipun, saya bekerja pada waktu pejabat, jadi mudah untuk saya mengatur jadual nyanyian. Sekiranya, aktiviti nyanyian bertembung dengan jadual pejabat, saya masih boleh menyusun dengan baik.

"Cuma, agak sukar menerima tawaran lakonan. Banyak tawaran lakonan terpaksa ditolak kerana jadual tidak kena. Setakat ini, saya pernah menjayakan filem, 'Hero The Movie' dan dua telefilem. Saya akui seronok berlakon," ujarnya.

www.myartis.com / Sumber & foto: Berita Harian & Instagram Syafiq Farhain

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANTARA MANGSA MH17 - SHUBA 'MARI MENARI' TERBITAN ASTRO

Masihkah anda ingat dengan pasangan anak beranak MM Jaya yang bertanding dalam rancangan 'Mari Menari' terbitan Astro musim pertama? Untuk info, MM Jaya menggabungkan pasangan anak beranak iaitu Jaya dan anak perempuan Shuba.

Berita sedih yang diterima, Shuba bersama suaminya Paul dan anak perempuan mereka, Kaela adalah antara mangsa nahas MH17 yang terhempas di Ukraine malam kelmarin.

Ia turut disahkan menerusi Instagram milik Khairul Azhar Mohtar (kerolmohtar) yang merupakan guru tarian kepada Shuba dan bapanya dalam program Tari Menari.

Klik gambar untuk size besar

Menerusi Instagram Khairul Azhar Mohtar, dia telah menulis seperti berikut: "Rest in peace my dear Shuba... #mh17 Shuba sntiasa dlm ingatan dan kenangan saya... Shuba antara pasangan peserta dibawah koreografi saya sewaktu Astro Mari Menari musim pertama berganding dgn ayahnya uncle jaya... Dia, suaminya paul, dan anaknya kaela antara mangsa tragedi mh17... Rest in peace my dear frenz n student. No more chatting after this..."

Mengikut jadual asal, Shuba bersama suami dan anak sepatutnya dalam perjalanan pulang dari Amsterdam, Belanda ke Kuala Lumpur menerusi pesawat Malaysia Airlines, MH17. Pesawat itu dijangka tiba di Lapangan Terbang Kuala Lumpur (KLIA) pada jam 6.10 pagi.

Namun sewaktu memasuki ruang udara Ukraine, pesawat jenis Boeing 777-200 itu telah dikatakan terhempas di Tamak, sekitar 50km dari sempadan Ukraine dan Rusia dipercayai ditembak menurut laporan dari kerajaan Ukraine.

Laporan memetik yang kesemua 283 penumpang dan 15 anak kapal pesawat tersebut telah maut dalam tragedi itu. Shuba bersama keluarganya adalah antara 43 orang warganegara Malaysia yang telah dikenalpasti terbabit kemalangan tersebut.

Takziah diucapkan kepada keluarga Shuba!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TERLALU PERCAYA KAWAN - NADZMI ADHWA TERPERANGKAP DALAM GANJA

Pada Jumaat lalu, kecoh dengan isu seorang pelakon popular menerusi drama 'Hati Perempuan' yang ditahan pihak polis atas tuduhan memiliki ganja.

Bagi menjawab segala spekulasi yang timbul, Nadzmi Adhwa tampil membuat pengakuan bahawa beliau adalah pelakon yang dicekup polis berkaitan kes tersebut.

Menerusi satu kenyataan dikeluarkan oleh syarikat pengurusannya, Mindorder Sdn. Bhd. Nadzmi memberitahu penahanannya itu adalah kerana terlalu mempercayai rakan baiknya.

Difahamkan, rakan baiknya sememangnya sudah lama dalam pemerhatian polis atas kesalahan memiliki ganja.

Nadzmi memberitahu dia sudah dibebaskan tidak sampai 24 jam selepas ditahan dan yakin dirinya tidak bersalah.

Klik untuk gambar besar

Dalam pada itu, pelakon berusia 25 tahun ini memohon maaf atas kesilapan dilakukannya dan tidak akan mengulangi perbuatan itu lagi.

"Nasib tidak menyebelahi saya apabila pihak berkuasa menahan saya sewaktu berada bersamanya. Kesilapan saya adalah terlalu mempercayai teman dan terpengaruh.

"Bagaimanapun peristiwa ditahan pihak berkuasa banyak memberikan pengajaran kepada saya agar lebih berhati-hati dalam memilih kawan.

"Saya yakin tidak bersalah dalam hal ini dan telah pun dibebaskan tidak sampai 24 jam selepas ditahan," kata Nadzmi.

Dalam kejadian tersebut, polis menemui bahan terlarang iaitu ganja dalam kereta seorang pelakon di sebuah stesen minyak di Jalan Bukit Setiawangsa, Taman Setiawangasa, Kuala Lumpur.

Pelakon itu ditahan kira-kira pukul 1.30 pagi selepas hasil pemeriksaan menemui sebuah tin berisi daun ganja yang disembunyikan di tempat duduk bahagian pemandu kereta.

Dia turut ditahan bersama seorang rakan dan adiknya dan hasil ujian air kencing yang dilakukan mendapati pelakon itu positif dadah.

Semoga apa yang jadi kepada Nadzmi turut dijadikan pengajaran bagi orang ramai agar lebih berhati-hati dalam memilih kawan. Jangan sampai anda juga jadi mangsa atas perbuatan negatif orang lain.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TERUJA TUKAR PILU - MAMAT SEPAH DAPAT BERAYA DI KAMPUNG, TAPI KEHILANGAN PEMBANTU PERIBADI

Meskipun akhirnya dapat pulang berhari raya di kampung halamannya di Kulai, Johor pada hari raya kedua yang lalu, namun perasaan teruja pelawak Mamat Sepah bertukar pilu apabila kehilangan seorang sahabat yang juga pembantu peribadinya, Jamal Othma atau lebih dikenali sebagai Jay Jamal.

Mamat berkata walaupun dapat pulang ke kampung, namun bukan ini Aidilfitri yang diharapkan olehnya. Difahamkan, Allahyarham meninggal dunia di Hospital Sultanah Aminah Johor Bahru pada 25 Mei lalu dan dikebumikan di Tanah Perkuburan Islam Batu 23, Kulai.

"Akhirnya dapat juga balik beraya di kampung halaman di Aidilfitri yang kedua, tapi bukan raya seperti ini yang aku mahu dan impikan. Aku kehilangan insan yang menjaga keselamatan aku sepanjang mengadakan persembahan di pentas.

Klik untuk gambar besar

"Sahabat aku, pembantu peribadi aku yang terbaik yang pernah aku ada selama ini. Dia dah pergi tinggalkan aku dalam keadaan yang pun tak tahu nak ucapkan, secara tiba-tiba. Takkan ada pembantu peribadi aku sebaik kau sahabat. Selamat la dikau di sana bersama insan-insan beriman," katanya.

Mamat berkata, Allahyarham Jay Jamal sangat rapat dengannya, tambahan lagi mereka pernah duduk serumah ketika tinggal di Shah Alam: "Dialah abang, dialah sahabat dia juga P.A yang terbaik. Dia sentiasa ada bersama sehinggalah hari pernikahan aku. "Tapi aku dah kehilangan dia buat selama-lamanya," tuturnya.

www.myartis.com / Sumber & foto: Astro Gempak & Instagram Mamat Sepah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA BERI HINT MACAM ITU.. BERI HARAPAN PADA SAYA ATAU PEMINAT?" - ZARA ZYA

Tindakan pelakon Azlee Khairi berbalas komen 'mesra' dengan pelakon Zara Zya di laman Instagram baru-baru ini telah menimbulkan pertanyaan dalam kalangan netizen yang ingin mengetahui status terkini rumah tangga aktor tersebut. Bagaimanapun, Zara, 35, berkata biarpun mereka kelihatan mesra di laman sosial namun dia tidak pernah bertanyakan soalan melibatkan kehidupan peribadi Azlee.

Malah, pemilik nama Zainurul Razia Mohd Zainuddin ini memberitahu dia sendiri tidak pasti tindakan Azlee meninggalkan komen 'mesra' itu bertujuan untuk memberi harapan kepadanya atau peminat: "Sebenarnya saya pun keliru juga tapi biarlah dia yang jawab sendiri persoalan itu. Kalau diperhatikan pun, saya kadang-kadang balas dan kadang-kadang tak.

"Lagipun perkara ini, lebih baik tanya dia sendiri kenapa komen sebegitu, kenapa beri hint macam itu. Dia nak beri harapan dekat siapa, pada saya atau peminat? Ramai yang bertanya tapi saya tak ada jawapan. Kami pun tidak berhubung melalui telefon atau keluar bersama selepas habis penggambaran," katanya kepada mStar.

Zara ditemui ketika Majlis Upacara Penutup Kursus Asas Pertahanan Awam (Bridge Kesenian APM) di Akademi Latihan Pertahanan Awam, Sungai Merab, Kajang baru-baru ini. Hubungan Zara dan Azlee mula diperkatakan gara-gara mereka kerap berbalas komen di Instagram sejak kembali bergandingan dalam drama Seadanya Aku.

Klik untuk gambar besar

Peminat mula suka melihat keserasian mereka semenjak drama Love You Mr Arrogant yang ditayangkan pada September 2013. Dalam pada itu, Zara mengakui pada mulanya dia agak kekok bekerjasama dengan Azlee selepas tujuh tahun tidak digandingkan bersama.

Bagaimanapun Zara dan Azlee dapat mengembalikan keserasian yang pernah wujud antara mereka sebelum ini dalam masa yang singkat: "Mula-mula itu memang ada rasa kekok juga sebab dah lama tak jumpa tapi sekejap sahaja la. Sebelum ini kami memang ada keserasian yang sangat kuat dalam drama.

"Tapi terhenti sekejap beberapa tahun dan dia pun dah ke alam perkahwinan ketika itu. Sekarang, Azlee buat kemunculan semula dan saya gembira selama tujuh tahun peminat masih menantikan gandingan kami. Keserasian antara kami memang seperti magic tetapi hanya sekadar on screen sahaja. Di luar, kami buat hal masing-masing," ujarnya.

www.myartis.com / Sumber & foto: mStar, Instagram Zara Zya & Azlee Khairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN ANAK KEDUA - BEEGO DIKURNIA 'BABY GIRL'

Tahniah kami ucapkan buat pasangan Beego dan Linda Hashim yang telah menimang cahaya mata kedua mereka yang lahir pada jam 7.15 pagi tadi di Pusat Perubatan, KPJ Tawakkal, Kuala Lumpur.

Bayi perempuan kedua pasangan dilahirkan secara normal dengan berat 2.58 kilogram.

Berkongsi perasaan kelahiran kedua ini, Linda mengakui ia satu pengalaman berbeza berbanding pertama.

"Kali ini baru rasa sakit betul melahirkan anak. Kelahiran anak pertama dulu saya pakai epidural yang memudahkan proses beranak. Kali ini tak, sebaliknya hanya menggunakan ubat tahan sakit biasa.

"Alhamdulilah proses kelahiran kali ini lancar," ujar Linda dipetik sebagai berkata.

Sebelum ini, mereka dikurniakan anak perempuan yang bernama Jelita Clarissa, 1.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - KASSIM SELAMAT DIJEMPUT ILAHI DI SINGAPURA

Takziah kami ucapkan kepada keluarga penyanyi era 60-an dan legenda muzik pop yeh yeh yang popular dengan lagu 'La Obe' dan Nga 'Lompak AGo Go', Kassim Rahmat atau lebih dikenali sebagai Kassim Selamat yang meninggal dunia akibat sakit tua semalam. Kassim menghembuskan nafas terakhir ketika usia 84 tahun pada pukul 3.30 petang di rumahnya di Yishun.

Penyanyi utama Kumpulan The Swallows itu, meninggalkan seorang isteri, Radiah Hadar dan empat anak. Anak perempuannya, Kasmawati Kassim, berkata bapanya menghidap sakit dementia sejak lapan tahun lalu: "Ibu yang setia menjaga bapa di rumah".

Kasmawati berkata, jenazah bapanya akan dikebumikan di Tanah Perkuburan Islam Pusara Aman, Jalan Lim Chu Kang,  pagi hari ini. Kassim dilaporkan pernah menggantikan Allahyarham Datuk Ahmad Daud sebagai penyanyi utama kugiran itu yang cukup terkenal dengan lagu popular, Si Manis 17.

Media Singapura turut melaporkan adik Kassim dikenali sebagai Cikgu Abdolah Lamat mengesahkan berita kematian arwah. Malah, beberapa artis veteran tempatan dan Singapura antaranya Ogy atau Fauziah Ahmad Daud dan Rahimah Rahim turut berkongsi berita mengenai kematian arwah di laman sosial masing-masing sejak petang tadi.

Klik untruk gambar besar

"Berita pulangnya Haji Kassim Selamat ke rahmatullah baru ini. Alfatihah. Semoga roh Allahyarham ditempatkan bersama orang-orang yang beriman dalam rahmat Allah SWT. Amin! Salam takziah juga buat semua keluarga Allahyarham. Seorang penyanyi legenda 60-an yang saya hormati dan diantara lagu popular yang didendangkannya La Obe," tulis Rahimah di laman Facebooknya.

Ogy pula menganggap Allahyarham bertuah kerana dipanggil 'pulang' pada bulan Ramadan: "Saya peminat Allahyarham. Semoga Allahyarham ditempatkan dalam golongan hamba-Nya yang soleh".

The Swallows pernah terbabit dalam persembahan muzikal Suzana@60-an di Istana Budaya, Kuala Lumpur pada 2006. Kumpulan itu memiliki keunikkan tersendiri kerana mereka turut mempersembahkan lagu dalam Bahasa Bawean. Selain 'La Obe' dan 'Nga lompak AGo Go', lagu-lagu popular mereka termasuk 'Angkok Angkok Bilis', 'La Karebna', 'Leh Paju Molle' dan 'La Ngomber'.

www.myartis.com / Sumber & foto: Berita Harian, BERNAMA, Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITIPU RAKAN, RM12K LESAP - VICHA BERHASRAT DAPATKAN 'MYPR'

"Bukan seorang tetapi tiga orang kenalan saya yang kononnya mahu membantu saya dalam proses permohonan itu akhirnya menipu saya.

"Selepas membayar sebahagian wang diminta mereka lenyap begitu sahaja... Mereka bukan orang asing tetapi rakan sendiri!

"Kalau diikutkan memang saya serik dan lebih rela memperbaharui visa daripada cuba mendapatkan MyPR," kata pelawak dan pelakon berasal dari Indonesia, Vicha.

Vicha mendedahkan dia mengalami kerugian sebanyak RM12,000 gara-gara ditipu rakan sendiri yang berjanji untuk membantunya dalam proses mendapatkan kad pengenalan pemastautin tetap (MyPR).

Klik untuk gambar besar

Pemilik nama sebenar Refika Novianti Faturohman, 30, berkata, dia pernah cuba membuat permohonan itu sebanyak tiga kali menerusi kenalannya itu namun selepas membuat pembayaran proses tersebut rakannya terus menghilangkan diri.

Dalam pada itu, Vicha berkata, dia masih menyimpan hasrat untuk mendapatkan MyPR kerana mula cintakan Malaysia tambahan pula kariernya di sini. Vicha sudah sembilan tahun mencipta nama di Malaysia.

"Sudah sembilan tahun saya menetap di Kuala Lumpur malah loghat bahasa Indonesia pun sudah tiada jadi saya fikir mengapa tidak saya membuat permohonan sebagai rakyat negara ini.

"Saya selesa di sini, bahagia mempunyai rakan-rakan yang ramai tambahan pula karier seni saya semuanya di sini," tuturnya.

Tambah Vicha, serik ditipu rakan sendiri, dia mengambil keputusan menguruskan sendiri permohonan tersebut namun mengakui ia bukan proses mudah.

"Impian saya bukan sahaja ingin mendapatkan MyPR tetapi bawa tiga anak saya tinggal bersama saya di Malaysia dan harap-harapnya cita-cita saya itu tercapai," ujarnya.

Dalam perkembangan lain, Vicha yang sedang bertanding dalam program Maharaja Lawak Mega 2018 (MLM 2018) menerusi kumpulan Masin berkata, selain sibuk berlakon dia kini mula berjinak-jinak dalam bidang perniagaan dan akan melancarkan jenama kosmetiknya tidak lama lagi.

Kata Vicha, kedatangan 2019 memberinya semangat baharu untuk terus mengukuhkan kedudukannya dalam bidang seni lakon dan perniagaan.

"Alhamdulillah segala usaha dan cabaran sebelum ini nampaknya mula menampakkan hasil... Tawaran berlakon memang banyak, ia rezeki tiga anak saya.

"Saya harap tahun hadapan karier saya lebih kukuh dengan lebih banyak kejayaan dan apa sahaja yang saya lakukan adalah untuk keluarga saya di Indonesia," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DINI NAFI PUTUS DENGAN JANNA NICK, AKUI MASIH BERSAMA & BAHAGIA

"Kami masih bersama dan bahagia," demikian jelas pelakon kacukan Melayu-Switzerland, Dini Azan Schatzmann yang menafikan hubungan cinta dengan Janna Nick, sudah berakhir.

Dini berkata, dia dan Janna masih bersama, malah ketika ini, mereka digandingkan dalam drama arahan Micheal Ang: "Kami sedang menjalani penggambaran drama adaptasi novel, 'Marry Me Senorita' nukilan Suri Ryana.

"Sudah lebih tiga minggu penggambaran drama ini berlangsung. Ini kali pertama saya digandingkan sebagai teraju utama dengan Janna," tuturnya.

Dini mengaku kurang berkongsi foto bersama Janna di laman sosial: "Kami tidak mahu terlalu berkongsi foto kerana bimbang ramai pengikut jelak. Lagipun, drama lakonan kami akan disiarkan di televisyen (TV) kelak.

Klik untuk gambar besar

"Sebelum ini, kami sering berkongsi foto dan ada yang suka melayangkan kecaman. Apabila jarang muat naik foto pula dikatakan sudah putus... Serba tidak kena jadinya," ujarnya.

Graduan Ijazah Sarjana Muda Kejuruteraan, Universiti of British Columbia, Kanada ini juga menafikan menerima tawaran Michael selepas dipengaruhi Janna.

"Saya hadir sesi uji bakat. Karakter dan watak yang saya lakonkan sebagai pemain tenis berdarah campuran bernama Isa Alejandro membuatkan saya jatuh hati.

"Watak dilakonkan berbeza kerana Isa yang berdarah campuran Melayu-Sepanyol sangat berlagak," katanya yang sering melakonkan watak pemuda baik.

Tambah Dini, biarpun berlakon bersama, dia dan Janna meletakkan paksi profesional di tangga teratas. Dini yang sudah dua tahun menceburi dunia lakonan cuba membina nama dengan sebaik mungkin.

"Bakat Janna sangat bagus. Janna tidak lokek berkongsi ilmu, pengalaman dan nasihat," tutur Dini yang turut ditanya mengenai perancangan berkahwin dan mengaku fokusnya lebih kepada mencari rezeki dan mengukuhkan nama sebagai pelakon.

www.myartis.com / Sumber & foto: Berita Harian, Instagram Dini Schatzmann & Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAYA KARIN RINDUKAN KELUARGA DI LONDON, SUDAH HAMPIR 3 TAHUN TERPISAH

Menerusi muat naik di laman Instagram, pelakon dan penyanyi Maya Karin dilihat telah menzahirkan kerinduan pada ahli keluarganya iaitu bapa, adik lelaki dan adik perempuannya yang kini berada di London.

Dalam entri tersebut, Maya akui sudah hampir tiga tahun mereka terpisah gara-gara pandemik COVID-19 yang melanda seluruh pelusuk dunia sejak setahun yang lalu.

"Entah bila dapat berjumpa.. Saya sangat rindukan keluarga saya. Saya sudah lama tidak berjumpa kira-kira setengah tahun hingga tiga tahun..” tulisnya di hantaran Instagramnya itu," katanya.

Klik untuk gambar besar

Disebabkan pandemik berkenaan, pelakon filem 'Pontianak Harum Sundal Malam' ini tidak dapat ke luar negara untuk menziarahi keluarganya itu.

Melihat pada ruangan komen, ramai peminat tampil mendoakan agar Maya terus tabah dan kuat dalam menghadapi dugaan tersebut.

www.myartis.com / Sumber & foto: Beautifulnara & Instagram Maya Karin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKA AZRAFF DITUDUH SEBAR GAMBAR SEPARUH BOGEL

Jika sebelum ini, Kaka Azraff pernah dikatakan menjadi orang ketiga dalam hubungan Tasha Shila dan Hans Wong, terkini dia telah dituduh sebagai dalang disebalik penyebaran foto selfie separuh bogel yang didakwa milik Tasha yang menjadi berita hangat baru-baru ini.

Menurut Kaka, dakwaan tersebut disifatkannya sebagai satu fitnah yang melampau terhadap dirinya sedangkan dia sama sekali tidak tahu mengenai isu tersebut.

"Mengaitkan diri saya dengan penyebaran foto terbabit sememangnya satu fitnah terlampau. Saya sangat marah pada orang yang menyebarkan gambar itu.

Klik gambar untuk size besar

"Gara gara dirinya, nama saya terpalit sama sedangkan saya tidak tahu menahu langsung tentang hal ini," ujar Kaka dipetik sebagai berkata.

Dalam pada itu, Kaka turut bersimpati dengan nasib yang menimpa Tasha dan beranggapan tindakan individu yang menyebarkan gambar itu sebagai kejam.

"Saya sebenarnya marah sangat pada penyebar gambar itu. Individu itu memang jahat dan kejam. Saya faham akan keadaan yang dialami, malah saya turut bersimpati atas apa yang terjadi," jelasnya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


15 GAMBAR + VIDEO - COMELNYA 'BABY' LISA SURIHANI BERCUTI DI LONDON

Lisa Surihani bersama keluarganya baru-baru ini telah meluangkan masa dengan pergi bercuti di London. Apa yang menariknya, anak perempuannya, Yahaira Leanne turut dibawa bersama.

Menerusi gambar yang dimuatnaik Lisa di laman Instagram, mereka sekeluarga kelihatan gembira dan teruja lebih-lebih Yahaira comel ni yang pertama kali dibawa bercuti ke luar negara.

Jom tengok!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

VIDEO 1
Kata Lisa: "When the crew was on a makan and susu break for the kiddos at the ZSL London Zoo"

ATAU KLIK DISINI UNTUK TONTON VIDEO 1

VIDEO 2

Kata Lisa: "Okay, I've sung all different kinds of Nursery Rhymes but it took Mummy to sing Daddy's song for her to giggle like this. This happened in London two weeks ago"

ATAU KLIK DISINI UNTUK TONTON VIDEO 2

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom